ΚΕΕΛΠΝΟ: Παγκόσμια ημέρα της Ιογενούς Ηπατίτιδας η 28η... - Provocateur\nΚΕΕΛΠΝΟ: Παγκόσμια ημέρα της Ιογενούς Ηπατίτιδας η 28η Ιουλίου\nΑνάγκη για ενημέρωση και πρόληψη.\nΜήνυμα για την ενημέρωση και την ευαισθητοποίηση γύρω από την ιογενή ηπατίτιδα στέλνει το ΚΕΕΛΠΝΟ εν όψει της Παγκόσμιας Ημέρας για την νόσο που είναι η 28η Ιουλίου.\nΗ 28η Ιουλίου έχει καθιερωθεί ως Παγκόσμια Ημέρα Ιογενούς Ηπατίτιδας. Στόχος της συγκεκριμένης ημέρας είναι η ευαισθητοποίηση του κοινού γύρω από τις ιογενείς ηπατίτιδες, η ενημέρωση για τους τρόπους μετάδοσης, πρόληψης, έγκαιρης διάγνωσης και θεραπείας των ατόμων που έχουν προσβληθεί αλλά και η εξάλειψη της αδικαιολόγητης ανησυχίας, του φόβου και των προκαταλήψεων που οδηγούν στη συναισθηματική και κοινωνική απομόνωση των ατόμων που έχουν μολυνθεί. Η ιογενής ηπατίτιδα εξακολουθεί να μαστίζει εκατοντάδες εκατομμύρια ανθρώπους στον πλανήτη και αποτελεί τεράστιο πρόβλημα δημόσιας υγείας. Οι ασθενείς με χρόνια λοίμωξη διατρέχουν αυξημένο κίνδυνο για ανάπτυξη κίρρωσης και ηπατοκυτταρικού καρκίνου, επιπλοκές που είναι υπεύθυνες για 1 εκατομμύριο θανάτους παγκοσμίως το χρόνο.\nΣύμφωνα με την ανακοίνωση «τα τελευταία χρόνια έχουν γίνει σημαντικά βήματα στην πρόληψη και αντιμετώπιση των ιογενών ηπατιτίδων. Από το 1982 υπάρχει ασφαλές κι αποτελεσματικό εμβόλιο έναντι του ιού της ηπατίτιδας Β, που είναι το πρώτο προληπτικό εμβόλιο κατά του καρκίνου του ήπατος. Ο εμβολιασμός έναντι της ηπατίτιδας Β έχει συμπεριληφθεί στο Εθνικό Πρόγραμμα Εμβολιασμού της χώρας μας και είναι ο μόνος αποτελεσματικός τρόπος για την πρόληψη της νόσου και των επιπλοκών της. Επιπλέον, η χρήση συνδυασμού αντι-ιικών φαρμάκων έχει συμβάλει σημαντικά στην αντιμετώπιση της ιογενούς ηπατίτιδας.\nΤονίζει επίσης το ΚΕΕΛΝΟ:\nΤο Γραφείο Ηπατιτίδων του ΚΕ.ΕΛ.Π.ΝΟ. είναι στη διάθεση του κοινού και των επαγγελματιών υγείας για οποιαδήποτε διευκρίνιση ή πληροφορία. Οι ενδιαφερόμενοι μπορούν να καλούν στους αριθμούς 210-5212178 και 210-5212183.\nΤέλος, σημαντικές πληροφορίες παρέχονται μέσω της ιστοσελίδας www.keelpno.gr.


Ρευματοειδής Παράγοντας: Τι είναι; - Γ Παθολογική Κλινική Ερρiκος Ντυνάν Hospital Center\nΟ ρευματοειδής παράγοντας είναι ένα αυτοαντίσωμα που στοχεύει το Fc τμήμα της ανοσοσφαιρίνης IgG. Τα υψηλά επίπεδα του ρευματοειδούς παράγοντα στο αίμα αποτελούν συνήθως ένδειξη ενός αυτοανόσου νοσήματος, όπως η ρευματοειδής αρθρίτιδα.\nΗ εξέταση του ρευματοειδούς παράγοντα είναι μία εξέταση αίματος που βοηθά στη διάγνωση της ρευματοειδούς αρθρίτιδας.\nΤα υψηλά επίπεδα του ρευματοειδούς παράγοντα αποτελεούν συνήθως ένδειξη της ρευματοειδούς αρθρίτιδας, ωστόσο δεν αρκούν για να επιβεβαιωθεί η νόσος. Υψηλά επίπεδα μπορεί να εμφανιστούν σε ασθενείς με μία σειρά παθήσεων ή ακόμα και σε άτομα χωρίς προβλήματα υγείας. Σε ορισμένες περιπτώσεις, οι ασθενείς που πάσχουν από αυτοάνοσα νοσήματα μπορεί να έχουν φυσιολογικά επίπεδα του ρευματοειδούς παράγοντα.\nΡευματοειδής Αρθρίτιδα και Άλλες Παθήσεις\nΟ ρευματοειδής παράγοντας ανήκει σε μία ομάδα πρωτεϊνών που λέγονται αυτοαντισώματα. Παράγεται από το ανοσοποιητικό σύστημα και ο ρόλος του στη φυσιολογία του οργανισμού δεν είναι ακόμα πλήρως γνωστός.\nΣτους ασθενείς με αυτοάνοσα νοσήματα, ο ρευματοειδής παράγοντας μπορεί να επιτεθεί σε υγιή κύτταρα. Το ανοσοποιητικό σύστημα αναγνωρίζει λανθασμένα τα υγιή κύτταρα ως ξένα και παράγει αυξημένες ποσότητες ρευματοειδούς παράγοντα για να στοχεύσει τα κύτταρα αυτά.\nΗ εξέταση του ρευματοειδούς παράγοντα χρησιμοποιείται ευρέως για τη διάγνωση των αυτοανόσων παθήσεων.\nΤα υψηλά επίπεδα του ρευματοειδούς παράγοντα αποτελούν ένδειξη αυτοανοσίας, η οποία συνήθως είναι αποτέλεσμα κάποιας υποκειμένης νόσου.\nΣύμφωνα με το Hospital for Special Surgery, το φυσιολογικό εύρος τιμών για το ρευματοειδή παράγοντα είναι 0-20 μονάδες ανά ml αίματος (u/ml).\nΌπως προαναφέρθηκε, οι τιμές του ρευματοειδούς παράγοντα πάνω από 20 δεν αρκούν για να τεθεί η διάγνωση της ρευματοειδούς αρθρίτιδας.\nΗ θετική εξέταση ρευματοειδούς παράγοντα ουσιαστικά δείχνει ότι τα επίπεδα του ρευματοειδούς παράγοντα στο αίμα είναι αυξημένα. Η υψηλή συγκέντρωση της ουσίας αυτής αποτελεί συνήθως ένδειξη φλεγμονής ή διαταραχής στη λειτουργία του ανοσοποιητικού συστήματος.\nΠερίπου το 80% των ασθενών με ρευματοειδή αρθρίτιδα έχουν σημαντικά αυξημένες συγκεντρώσεις του ρευματοειδούς παράγοντα στο αίμα. Στα πρώιμα στάδια της αρθρίτιδας, το 30% των ασθενών παρουσιάζουν αυξημένα επίπεδα ρευματοειδούς παράγοντα.\nΥψηλά επίπεδα ρευματοειδούς παράγοντα μπορεί να παρατηρηθούν και σε άλλες παθήσεις, καθώς και σε ένα μικρό ποσοστό υγιών ατόμων. Η αιτιολογία του παραπάνω φαινομένου προς το παρόν είναι άγνωστη.\nΤα αυτοαντισώματα μπορεί επίσης να αυξηθούν και με την ηλικία. Σύμφωνα με μία έρευνα, το 5% των υγιών ατόμων έχουν αυξημένο ρευματοειδή παράγοντα στην ηλικία των 50 ετών, ενώ στα άτομα ηλικίας 70 ετών το ποσοστό αυτό φτάνει το 10-25%.\nΑν ένας ασθενής έχει ιδιαίτερα υψηλά επίπεδα ρευματοειδούς παράγοντα, ενώ παρουσιάζει επίσης και συμπτώματα ρευματοειδούς αρθρίτιδας, κατά πάσα πιθανότητα πάσχει από τη νόσο.\nΧαρακτηριστικά συμπτώματα της ρευματοειδούς αρθρίτιδας είναι:\nΆλγος και ακαμψία στις αρθρώσεις\nΟίδημα και φλεγμονή στις αρθρώσεις\nΟζίδια κάτω από το δέρμα\nΓενικευμένο αίσθημα κόπωσης\nΗ τιμή του ρευματοειδούς παράγοντα κατά την εξέταση λαμβάνεται επίσης υπόψη από τον γιατρό κατά τη διάγνωση. Τα πολύ υψηλά επίπεδα είναι συνήθως ενδεικτικά ρευματοειδούς αρθρίτιδας, καθώς αυτό σημαίνει ότι η δραστηριότητα του ανοσοποιητικού συστήματος είναι αυξημένη.\nΑν ο γιατρός υποπτεύεται τη ρευματοειδή αρθρίτιδα στη διάγνωση, θα ζητήσει και άλλες εξετάσεις αίματος εκτός από το ρευματοειδή παράγοντα. Αυτές περιλαμβάνουν:\nΤαχύτητα καθίζισης ερυθρών (ΤΚΕ)\nΟ γιατρός μπορεί να ζητήσει επιπλέον εξετάσεις οι οποίες περιλαμβάνουν μαγνητική τομογραφία, ακτινογραφία και υπέρηχο. Αυτές γίνονται για να αναζητηθούν σημεία φλεγμονής και να γίνει διαχωρισμός ανάμεσα στα διάφορα είδη αρθρίτιδας.\nΗ εξέταση του ρευματοειδούς παράγοντα είναι μία απλή εξέταση αίματος. Ο γιατρός θα πάρει ένα μικρό δείγμα αίματος από τη φλέβα στο χέρι του ασθενούς. Η διαδικασία αυτή διαρκεί λίγα λεπτά. Ο γιατρός στη συνέχεια στέλνει το δείγμα στο εργαστήριο όπου ένας ειδικός γιατρός θα υπολογίσει τα επίπεδα του ρευματοειδούς παράγοντα.\nΑν και τα υψηλά επίπεδα του ρευματοειδούς παράγοντα είναι συνήθως ενδεικτικά ρευματοειδούς αρθρίτιδας, υπάρχουν και άλλες παθήσεις που μπορεί να προκαλέσουν αύξηση στα επίπεδα της πρωτεΐνης. Αυτές περιλαμβάνουν:\nΤη συστηματική σκλήρυνση\nΤις παθήσεις του συνδετικού ιστού\nΤις χρόνιες βακτηριακές λοιμώξεις, όπως η σύφιλη και η φυματίωση\nΤις ιογενείς λοιμώξεις, όπως αυτές από HCV, HIV ή έρπητα\nΤις παρασιτικές λοιμώξεις, όπως η ελονοσία\nΗ αντιμετώπιση των υψηλών επιπέδων του ρευματοειδούς παράγοντα εξαρτάται από την υποκείμενη νόσο που ευθύνεται γι’αυτά.\nΣτους ασθενείς με ρευματοειδή αρθρίτιδα, ο στόχος της θεραπείας είναι να επιβραδυνθεί η πορεία της νόσου και να προληφθούν ή να περιοριστούν τα συμπτώματά της.\nΣήμερα δεν υπάρχει οριστική θεραπεία για τη ρευματοειδή αρθρίτιδα, ωστόσο η έγκαιρη χορήγηση θεραπείας μπορεί να επιβραδύνει ή ακόμα και να ανακόψει την πορεία της νόσου και να προστατεύσει τις αρθρώσεις από μόνιμες βλάβες.


Έπιασε 13άρι ο Γυμναστικός Σύλλογος Κύμης | Eviaportal.gr - Κύμη\nΈπιασε 13άρι ο Γυμναστικός Σύλλογος Κύμης\n17/2/2014 - Τελευταία ενημέρωση στις 17/2/2014 5:35:40 μμ\nΤην 13η νίκη του σε ισάριθμες αγωνιστικές πέτυχε ο Γυμναστικός Σύλλογος Κύμης, καθώς επικράτησε εκτός έδρας της Πεύκης με σκορ 60-71. Πλέον η εξασφάλιση και μαθηματικά της ανόδου βρίσκεται πάρα πολύ κοντά. Την επόμενη εβδομάδα η ομάδα μας θα υποδεχτεί στην Κύμη το Πέραμα.\nΤο παιχνίδι με την Πεύκη ήταν πολύ σκληρό και αγχωτικό, με τις δυνατές άμυνες να έχουν την τιμητική τους. Ειδικά στο πρώτο ημίχρονο και οι δύο ομάδες είχαν μεγάλο πρόβλημα στην επίθεση, με το δεκάλεπτο να τελειώνει 9-12 και το ημίχρονο 22-27. Ο Γυμναστικός παρουσίασε ένα τελείως διαφορετικό πρόσωπο με την έναρξη του τρίτου δεκαλέπτου, αφού μπήκε αποφασισμένος να εξασφαλίσει γρήγορα το ροζ φύλλο αγώνα. Στα 3 πρώτα λεπτά κράτησε άποντο τον αντίπαλο του, με το σκορ να διαμορφώνεται σε 22-36, ενώ η διαφορά εκτοξεύτηκε και στους 20 πόντους με τους Σέττο και Καραμπάτσο να πετυχαίνουν διαδοχικά τρίποντα. Κάπου εκεί όλοι πίστεψαν ότι το ματς είχε τελειώσει, αλλά έκαναν λάθος αφού η Πεύκη με ένα επιμέρους 19-4 υπέρ της κατάφερε να επιστρέψει στην διεκδίκηση της νίκης, με το δεκάλεπτο να κλείνει με σκορ 44-49. Στο 4ο δεκάλεπτο το παιχνίδι συνέχισε να είναι ντέρμπι μέχρι τα τελευταία λεπτά. Ένα πολύ δύσκολο τρίποντο του Καραμπάτσου με ταμπλό και τον αντίπαλο «κρεμασμένο» πάνω του ήταν καθοριστικό για την έκβαση της αναμέτρησης, ενώ ένα ακόμα τρίποντο, από τον Παπαντωνίου αυτήν την φορά, διαμόρφωσε το τελικό 60-71. Πρώτος σκόρερ της Κύμης ήταν ο Σέττος με 16 πόντους και 4 τρίποντα, ενώ 15 πέτυχε ο Καραμπάτσος. Για την ομάδα της Πεύκης ο Γεωργοπαπαδάκος σημείωσε 20 πόντους.\nΝα σημειωθεί ότι στο κλειστό της Πεύκης βρέθηκαν για μια ακόμα φορά φίλαθλοι της Κύμης οι οποίοι αναμφισβήτητα κέρδισαν την «μάχη» της εξέδρας. Την επόμενη αγωνιστική ο Γ.Σ Κύμης θα αντιμετωπίσει εντός έδρας το Πέραμα και σε περίπτωση που επικρατήσει θα φτάσει τις 14 νίκες και θα βρεθεί μια ανάσα από την Β΄Εθνική.\nΑΟ Πεύκης(Κοντομηνάς): Τζωρτζόπουλος, Κυριαζόπουλος 2, Σβερκούνος, Κορκοσούρας 6 (1), Βούζας 7(1), Γραμμάτικας 11(2), Κεράτσας 9, Μπαρμπάρης 2, Γεωργοπαπαδάκος 20(2) Γιάννης, Γριμπαδιώτης 3\nΓυμναστικός Σύλλογος Κύμης(Μπρατσιάκος): Σέττος 16(4), Παπαντωνίου 14(2), Κατράνας 8 (2), Σιαμανδούρας 9, Καραμπάτσος 15(3), Γεωργιάδης 2, Γκρινιάρης 5(1), Γυφτονικολός 2, Ιωάννου, Αγγελής, Μπολάνος, Ράπτης


Λαζαρίδης προς Καμμένο: «Σε αφήνω να πορευτείς μόνος σου στον κατήφορο που επέλεξες» - Ξυπνήστε ρε\nΛαζαρίδης προς Καμμένο: «Σε αφήνω να πορευτείς μόνος σου στον κατήφορο που επέλεξες»\n7/02/2018 04:32:00 μ.μ.\nΑπάντηση στον Πάνο Καμμένο από τον ανεξάρτητο πλέον βουλευτή, Γιώργο Λαζαρίδη. Ο κ. Λαζαρίδης απάντησε στον κ. Καμμένο μετά τα όσα εκστόμισε ο τελευταίος μιλώντας στο Εθνικό Συμβούλιο των Ανεξάρτητων Ελλήνων.\n«Είναι αδιανόητο ο υπουργός Εθνικής Άμυνας να θεωρεί ότι η εθνική ευαισθησία, ο πατριωτισμός και η προσπάθεια υπεράσπισης της Μακεδονίας μας, είναι αποτέλεσμα χρηματισμού ή διαπλοκής. Αποτέλεσμα χρηματισμού και διαπλοκής είναι η εγκατάλειψη των ιδεωδών και των εθνικών δικαίων της πατρίδας. Επομένως, αλλού θα πρέπει να κατευθύνονται αυτές οι κατηγορίες. Δεν θα ανοίξω διάλογο. Αφήνω τον Πάνο Καμμένο να πορευτεί μόνος του σε αυτόν τον πολιτικό κατήφορο που επέλεξε», δήλωσε σήμερα ο Γιώργος Λαζαρίδης.\nΥπενθυμίζεται ότι ο Πάνος Καμμένος αναφερόμενος στον Γιώργο Λαζαρίδη στο Εθνικό Συμβούλιο των ΑΝΕΛ, είπε ότι ο συγκεκριμένος βουλευτής δεχόταν απειλές τόσο αυτός όσο και η οικογένειά του. «Του έστελναν κομμένες γάτες, κεφάλια στο σπίτι του», είπε. Και πρόσθεσε μάλιστα ότι μετά από τηλεφώνημα Δημήτρη Καμμένου, ο Γιώργος Λαζαρίδης μαζί με ένα ακόμη στέλεχος των ΑΝΕΛ, πήγαν σε διαμέρισμα στη λεωφόρο Αλεξάνδρας, όπου κάποιοι θέλησαν να τους χρηματίσουν.\nΑνώνυμος 2 Ιουλίου 2018 - 10:05 μ.μ.\nΒΡΕ ΚΑΜΜΕΝΕ μεγάλε αρχηγέ των ηλιθίων αυτών που σου έχουν απομείνει ελπίζοντας σε κάποια Υπουργική καρέκλα να καθίσουν , εσύ τον κατήφορο τον γνώρισες και τον γνωρίζεις πολλή καλά , θα δούμε όμως τον ανήφορο θα τον ανέβεις ποτέ στην πολιτική σου ζωή\nΓΙΑΝΝΗΣ 2 Ιουλίου 2018 - 11:59 μ.μ.\nΚΑΜΜΕΝΟΣ.......ΠΡΟΤΑΣΗ ΓΙΑ ΤΟ ΕΠΙΚΡΑΤΙΑΣ ΑΝ....ΜΕΙΝΟΥΝ.......ΞΕΡΟΥΝ.....Ο Τ Ι......ΚΑΜΜΕΝΟΣ ΚΑΙ ΛΕΒΕΝΤΗΣ Τ Ε Λ Ο Σ.........Ο....ΘΩΔΟΡΑΚΗΣ ΨΑΧΝΕΙ ΤΡΥΠΑ ΝΑ.....ΜΠΕΙ........ΤΟ ΛΑΜΟΓΙΟ.........ΟΥΣΤ ΡΕΕΕΕΕΕΕ


Αεροπορικές εταιρείες που πετούν προς Καντάμπρια - Πλήρης αναζήτηση\nΕδώ εμφανίζονται οι αεροπορικές εταιρείες που πετούν προς Καντάμπρια. Κάντε κλικ στους συνδέσμους για να αναζητήσετε φτηνές πτήσεις για Καντάμπρια και να συγκρίνετε τις τιμές άλλων αεροπορικών εταιρειών που προσφέρουν πτήσεις για τον προορισμό Καντάμπρια.\nΜε το Skyscanner μπορείτε να βρείτε τα πιο οικονομικά εισιτήρια για Καντάμπρια (από εκατοντάδες αεροπορικές εταιρείες όπως οι Iberia, Vueling Airlines, British Airways (BA)) χωρίς να χρειάζεται να επιλέξετε συγκεκριμένες ημερομηνίες ή προορισμούς. Για αυτό το λόγο, το Skyscanner είναι το ιδανικό μέσο για να βρείτε τις πιο φτηνές πτήσεις για το ταξίδι σας.\nΓια να κλείσετε φτηνά εισιτήρια για Καντάμπρια, επιλέξτε από την παρακάτω λίστα πτήσεων για τον προορισμό Καντάμπρια ή χρησιμοποιήστε τους συνδέσμους στο πλάι της σελίδας για να αναζητήσετε περισσότερες πληροφορίες πτήσεων. Για να ξεκινήσετε μια νέα αναζήτηση πτήσης, χρησιμοποιήστε τα παραπάνω πεδία αναζήτησης.\nΑεροπορικές εταιρείες που πετούν από Ελλάδα προς Καντάμπρια\nΔεν υπάρχουν αεροπορικές εταιρείες με απευθείας πτήσεις από Ελλάδα σε Καντάμπρια\nΆλλες αεροπορικές εταιρείες με πτήσεις για Καντάμπρια\nΟι κορυφαίες αεροπορικές εταιρείες που πετούν προς Καντάμπρια: Iberia αεροπορικά εισιτήρια προς Καντάμπρια, Vueling Airlines αεροπορικά εισιτήρια προς Καντάμπρια\nΑεροπορικές εταιρείες που πετούν προς Καντάμπρια - κατά πόλη\nΑερ. εταιρείες προς Σανταντέρ\nΤιμές πτήσεων προς Καντάμπρια


Another Fight, an old "friend" [Τέλος] [Διεγραμμένος Χαρακτήρας] - Page 3\nSubject: Re: Another Fight, an old "friend" [Τέλος] [Διεγραμμένος Χαρακτήρας] Mon Apr 15, 2013 1:03 pm\nΔίχως να ανταλλάξουμε κάποια άλλη κουβέντα τραβήξαμε διαφορετικούς δρόμους ο καθένας. Σύντομα ήμουν και πάλι στον κεντρικό δρόμο, ο κόσμος είχε σπάσει αν και παρόλα αυτά υπήρχαν ακόμα αρκετοί περιπλανόμενοι.\nΛοιπόν, υποθέτω πως κάτι θα πρέπει να κάνω για να τραβήξω την προσοχή πάνω μου. Αν και δεν την ξέρω την μικρή, υποθέτω πως μπορώ να της κάνω το χατίρι αυτή την φορά. Άλλωστε έτσι μπορώ να διασκεδάσω λίγο. Είπα στον εαυτό μου και χαμογέλασα. Πλησίασα ένα από τα μαγαζιά που υπήρχαν αριστερά και δεξιά του δρόμου, ο πωλητής που υπήρχε μέσα ήρθε προς την πόρτα για να με προϋπαντήσει.\nΚαλησπέρα κύριε, πως μπορώ να σας εξυπηρετήσω?\nΧμ, θέλω να βρω κάτι. Νομίζω πως στο μαγαζί σου μπορώ να το βρω.\nΠαρακαλώ, πείτε μου για τι ενδιαφέρεστε. Θα δείτε πως έχ...\nΗ φωνή του κόπηκε καθώς το χέρι μου τύλιξε τον λαιμό του, με κοίταξε με τρόμο. Προσπάθησε να αρθρώσει δυο λέξεις και να ρωτήσει γιατί, αλλά το βλέμμα μου του έδωσε την απάντηση. Γιατί? Γιατί η δίψα ήταν πολύ μεγάλη και το αίμα του γλυκό. Έσφιξα τον λαιμό του και ενεργοποίησα το φρούτο μου, η παλάμη μου εκρήχτηκε και ο λαιμός και το κεφάλι του άμοιρου πωλητή έγινα κομμάτια και "διακόσμησαν" τους τοίχους.\nSubject: Re: Another Fight, an old "friend" [Τέλος] [Διεγραμμένος Χαρακτήρας] Mon Apr 15, 2013 1:18 pm\nΟ πανικός που ακολούθησε δεν μπορούσε να περιγραφτεί εύκολα με λόγια, οι πολίτες άρχισαν να τρέχουν αριστερά και δεξιά πανικόβλητοι. Γέλασα και ξεκίνησα ένα τρελό κυνηγητό δολοφονίας, σύντομα ο μεγάλος δρόμος του Water 7 είχε πάρει μια κόκκινη απόχρωση. Μυαλά, έντερα αλλά και κομμάτια από χεριά ή πόδια βρίσκονταν όπου και αν κοιτούσες. Ήμουν ενθουσιασμένος με την νέα μου δύναμη, ωστόσο έπρεπε να μάθω να την ελέγχω μιας που ήταν αρκετά δύσκολο να μην διαμελίζω ολοκληρωτικά κάποιον. Κοίταξα γύρω μου, δεν είχε μείνει κάποιος ζωντανός, ξεφύσηξα και άρχισα να περπατώ προς το λιμάνι, μπορούσα εύκολα να ακούσω την φασαρία που επικρατούσε στην πόλη λόγο των "παιχνιδιών" μου. Μια λεπτή φωνή μου τράβηξε τον ενδιαφέρον, γύρισα το κεφάλι μου και αντίκρισα τρία παιδιά να με κοιτούν ανάμεσα από μερικά κουτιά. Τα πλησίασα και έκατσα κοντά τους.\nΌλα τελείωσαν, μπορείτε να αφήσετε την κρυψώνα σας τώρα. Έδιωξα όλους τους κακούς ανθρώπους, κανένας δεν θα σας πειράξει. Η ηρεμία της φωνής μου φάνηκε να τα πείθει και σιγά σιγά κατάφερα να βγάλω από το μέρος που ήταν λουφαγμένα. Τα άρπαξα από τον σβέρκο και τα έσειρα στο κέντρο του δρόμου, κάτω από το μεγάλο άγαλμα. Το μικρότερο από εκείνα άρχισε να φωνάζει για βοήθεια αλλά κανένας δεν θα την έδινε. Όσοι άνθρωποι υπήρχαν στην γύρω περιοχή ήταν κρυμμένοι και κοιτούσαν με αγωνία την συνέχεια.\nSubject: Re: Another Fight, an old "friend" [Τέλος] [Διεγραμμένος Χαρακτήρας] Mon Apr 15, 2013 1:27 pm\nΈδεσα τα τρία πιτσιρίκα πάνω στο άγαλμα, εκείνα χτυπιόντουσαν για να ελευθερωθούν αλλά δεν θα τους έκανα το χατίρι. Απομακρύνθηκα μερικά μέτρα και έβγαλα την κουκούλα μου.\nΔεν θα τα βοηθήσει κανείς σας? Είναι κρίμα να πεθάνουν τόσο νέα επειδή εσείς είστε δειλοί, δεν θα τα βοηθήσει κανείς? Φώναξα καθώς έπιανα τρία πετραδάκια από το έδαφος, τα έτριψα στο χέρι μου που ήταν γεμάτο από το αίμα μου και έφερα το πρώτο ανάμεσα στα δυο πρώτα δάχτυλα του χεριού μου.\nΣημάδεψα και περίμενα την αντίδραση του κόσμου, ωστόσο κανένας δεν εμφανίστηκε.\nΕκτίναξα το πετραδάκι στο κεφάλι του πρώτου παιδιού, όταν εκείνο χτύπησε τον στόχο του έκανε μια μικρή έκρηξη και διαμέλισε τα μάτια και τα μυαλά του στον αέρα. Ουρλιαχτά και κλάματα ακολούθησαν από τα άλλα δύο παιδιά.\nΈχετε δυο ακόμα ευκαιρίες για να γίνετε ήρωες, ποιος από εσάς θα δώσει την ζωή του για αυτά τα παιδιά. Θέλω δυο ζωές, δεν με ενδιαφέρει ποιες θα είναι, θα μετρήσω μέχρι το τρία και ελπίζω κάποιος να έχει το θάρρος να δώσει την δική του.\nSubject: Re: Another Fight, an old "friend" [Τέλος] [Διεγραμμένος Χαρακτήρας] Mon Apr 15, 2013 8:40 pm\nΠερίμενα για λίγο και κοιτούσα γύρω μου, κανένας από τους ανθρώπους δεν φαινόταν να κινείται. Αν και μπορούσα να ακούσω το σιγανό κλάμα μιας γυναίκας, μάλλον της μάνας των τριών παιδιών. Έφερα το δεύτερο πετραδάκι ανάμεσα στα δάχτυλα μου και σημάδεψα το ένα από τα δυο παιδιά που απέμεναν ακόμα ζωντανά.\n3! Φώναξα με δύναμη. Κανένας δεν κινήθηκε.\nΤς, εσείς είστε πραγματικά ανεπίδεκτοι μαθήσεως. Θα αφήσετε δυο παιδιά να πεθάνουν έτσι απλά? Δεν έχετε λίγη τσίπα πάνω σας? Δεν θα πάρετε την θέση τους για να μπορέσουν να δουν τον κόσμο να καταστρέφεται από τα χέρια μου? Πολύ καλά λοιπόν, δεν μου αφήνεται και πολλές επιλογές...\nΣταμάτα! Σε παρακαλώ σταμάτα! Έκρωξε ανάμεσα στους λυγμούς της η γυναίκα. Σηκώθηκε τραυλίζοντας και κατευθύνθηκε προς το άγαλμα. Κοίταξε τα δυο αγόρια και ύστερα γύρισε το πρόσωπο της προς εμένα.\nΘα πάρω εγώ την θέση τους οπότε σε παρακαλώ, μη πειράξεις τα αγόρια μου. Ψιθύρισε και έπεσε στα γόνατα.\nΛυπάμαι αλλά δεν μπορώ να το κάνω αυτό, βλέπεις έχεις μια ζωή. Θέλω δυο, οπότε σου προτείνω να διαλέξεις ποιον αγαπάς πιο πολύ από τους δυο.\nSubject: Re: Another Fight, an old "friend" [Τέλος] [Διεγραμμένος Χαρακτήρας] Mon Apr 15, 2013 8:47 pm\nΗ γυναίκα πάγωσε από τα λόγια μου, η αλήθεια είναι πως με εξίταρε το να παρακολουθώ τις εκφράσεις φρίκης που της προκαλούσα. Το κτήνος μέσα μου χαιρόταν και χτυπούσε με δύναμη το κλουβί του για να το αφήσω ελεύθερο και να γευτεί την σάρκα της.\nΔεν.. Δεν μπορώ να διαλέξω τα παιδιά μου. Είναι.. Τα αγοράκια μου... Σε παρακαλώ, πάρε την δική μου ζωή.. Σε.. Σε ικετεύω..\nΤς, αν δεν μπορείς να διαλέξεις θα σε διευκολύνω..\n1! Το πετραδάκι εκτινάχθηκε από το χέρι μου και πέρασε ξυστά από το πρόσωπο της, εκείνη γύρισε για να σώσει τα παιδιά της αλλά κομμάτια από το κεφάλι του δεύτερου παιδιού γέμισαν τον τόπο και το πρόσωπο της βάφτηκε κόκκινο.\nΟύρλιαξε από τον πόνο και την οργή που ένιωθε, σηκώθηκε όρθια και άρχισε να τρέχει προς το μέρος μου. Το τελευταίο πετράδι την βρήκε στο αριστερό πόδι και το έκανε θρύψαλα. Σωριάστηκε στο έδαφος και μούγκρισε από τον πόνο, την πλησίασα και την κοίταξα. Ήταν τόσο αδύναμη, ήμουν ένας εύσπλαχνος θεός που την αφαιρούσα από τον δυνατό κόσμο που σκόπευα να δημιουργήσω.\nSubject: Re: Another Fight, an old "friend" [Τέλος] [Διεγραμμένος Χαρακτήρας] Mon Apr 15, 2013 9:04 pm\nΕύχομαι να έχεις έναν μακρύ και επίπονο θάνατο, όλοι όσοι γνώριζες και όσοι θα γνωρίσεις εύχομαι να πεθάνουν βασανιστικά. Αχρείε, τα αγγελούδια μου. Μακάρι κάποιος να σου ανταποδώσει το κακό που μου έκανες.\nΔεν το νομίζω αυτό. Βλέπεις είμαι θεός ανάμεσα σε θνητούς, ο θεός του θανάτου. Με την δύναμη μου θα ανατινάξω τα πάντα και θα χτίσω ένα έθνος που θα νιώθει μονάχα φόβο. Φόβο για την ζωή του καθενός και φόβο για το αν θα υπάρχει αύριο. Ότι έκανα εδώ, το έκανα ως μια επίδειξη για την Κυβέρνηση σας. Θα φροντίσω να με μάθουν καλά στο μέλλον. Απάντησα καθώς έμπηγα το κατάνα μου στον λαιμό της, η γυναίκα έμεινε πλέον ακίνητη στο έδαφος, νεκρή, όπως της άξιζε να είναι ως κατώτερη μου. Έβγαλα την λεπίδα από τον λαιμό της και την σκούπισα στα ρούχα της. Προχώρησα προς το άγαλμα, κοίταξα το παιδί. Στα μάτια του δεν είχε φόβο αλλά μίσος, ήθελε να με σκοτώσει, μπορούσα να το δω σε κάθε κύτταρο του.\nΔεν μπορείς να κάνεις τίποτα, φρόντισε να ζήσεις και να δυναμώσεις. Στο μέλλον έλα να με σκοτώσεις, μόνο που δεν θα τα καταφέρεις. Θα πεθάνεις και εσύ όπως πέθαναν και τα αδέρφια σου, αλλά θα έχει ενδιαφέρον το να σε πολεμήσω και να σε σκοτώσω. Με αυτά τα λόγια και με μια κίνηση του κατάνα μου έκοψα τα δεσμά του, εκείνο προσπάθησε να μου επιτεθεί αλλά μια δυνατή κλωτσιά στο κεφάλι το έριξε αναίσθητο.\nSubject: Re: Another Fight, an old "friend" [Τέλος] [Διεγραμμένος Χαρακτήρας] Mon Apr 15, 2013 9:30 pm\nΓέλασα με όλη μου την ψυχή, ένιωθα τόσο ζωντανός εκείνη την στιγμή. Ήταν ωραίο αίσθημα το να αφαιρείς μια ζωή, κοίταξα τα ανθρωπάκια που ήταν κρυμμένα γύρω μου. Ήταν τόσο μακριά από την απόλυτη δύναμη, δεν θα έβλεπαν ποτέ τους αυτό που κυνηγούσα εγώ. Γελώντας γύρισα την πλάτη μου να φύγω όμως ένα σχοινί τυλίχτηκε γύρω από το δεξί μου χέρι. Γύρισα και αντίκρισα έναν ξανθό άντρα με ένα πούρο στο στόμα του, ήταν νευριασμένος και γεμάτος αίματα.\nΔεν θα σε αφήσω να φύγεις ζωντανός από εδώ πέρα, κατέστρεψες την ζωή αθώων ανθρώπων και σκότωσες δυο παιδιά. Θα σε δολοφονήσω με τα ίδια μου τα χέρια.\nΔεν είσαι σε θέση να κάνεις τον ήρωα. Βλέπω πως έχεις πολλές πληγές πάνω σου, να υποθέσω πως ήσουν ανάμεσα στο πλήθος που σκότωσα πριν. Ωστόσο κατάφερες να γλυτώσεις από τις εκρήξεις μου, ενδιαφέρον μπορώ να πω.\nΜε λένε Paulie. Είμαι ένας από τους μάστορες των ναυπηγείων, έτρεξα στην περιοχή όταν άκουσα τις εκρήξεις αλλά ένα κομμάτι τοίχου έπεσε πάνω μου. Ωστόσο το σώμα μου αντέχει για να σε σκοτώσει, ακόμα και αν αυτό σημαίνει πως θα πεθάνω και εγώ μαζί σου.\nΧμ, μάλλον άργησες λίγο να έρθεις. Αν είχες φτάσει πιο νωρίς το δεύτερο παιδί θα ζούσε, αλλά υποθέτω πως δεν είσαι και τόσο καλός προστάτης τελικά... Έτσι δεν είναι Paulie?!\nSubject: Re: Another Fight, an old "friend" [Τέλος] [Διεγραμμένος Χαρακτήρας] Mon Apr 15, 2013 11:12 pm\nΟι απαντήσεις μου τον εξόργισαν, έτρεξε προς το μέρος μου για να μου επιτεθεί. Από τα μανίκια του εμφανίστηκαν σχοινιά και πέταξαν προς το μέρος μου, τα έκοψα στον αέρα με το κατάνα μου.\nΩ? Έλα, είμαι σίγουρος πως μπορείς να κάνεις κάτι καλύτερο από αυτό. Δοκίμασε να εκδικηθείς για τον θάνατο τόσων αθώων Paulie, δείξε μου τον καλύτερο σου εαυτό και προσπάθησε, απλά προσπάθησε, να με νικήσεις.\nΠήδηξε ψηλά και πέταξε για μια ακόμη φορά τα περίεργα σχοινιά, τα απέφυγα με μερικά γρήγορα βήματα και μέσα σε δευτερόλεπτα βρέθηκα σε απόσταση βολής από εκείνον. Σήκωσα το κατάνα μου για να κόψω το άθλιο χέρι του αλλά με μπλόκαρε με το πόδι του. Το είχε καλύψει με τα σχοινιά του για να αποφύγει το κόψιμο από την λεπίδα μου.\nΌχι τόσο εύκολα, σου είπα πως θα σε σκοτώσω ακόμα και αν πεθάνω μαζί σου. Φώναξε καθώς κατέβαζε με δύναμη το χέρι του προς το πρόσωπο μου, δεν πρόλαβα να κάνω κάτι για το χτύπημα και έτσι το δέχτηκα με χαρά. Έπεσα στο έδαφος και γέλασα.\nΈτσι μου αρέσει περισσότερο, θύμωσε, άσε την οργή σου να μιλήσει για σένα. Παραδώσου στην δύναμη της τρέλας και δολοφόνησε με βάναυσα...!\nΤρελός, είσαι τρελός... Ψέλλισε και κρύος ιδρώτας έλουσε το πρόσωπο του.\nSubject: Re: Another Fight, an old "friend" [Τέλος] [Διεγραμμένος Χαρακτήρας] Mon Apr 15, 2013 11:32 pm\nΛες πως είμαι τρελός, αλλά πες μου πρώτα. Τι θα μπορούσα να κάνω με ένα άχρηστο πράγμα όπως η λογική? Η λογική είναι που σε κάνει αδύναμο, ενώ η δύναμη της τρέλας είναι τεράστια και ατελείωτη. Μπορεί να καταστρέψει ολόκληρους πολιτισμούς μέσα σε μερικές μόνο ώρες.\nΣήκωσα την μαύρη λεπίδα μου προς τον εχθρό μου, ο κόκκινος ήλιος του άφηνε την θέση σου στο φεγγάρι σιγά σιγά και λαμπύριζε πάνω στο γυαλιστερό μέταλλο του σπαθιού μου.\nΑς το τελειώσουμε αυτό, ας δούμε μέχρι που μπορεί να φτάσει η δύναμη της λογικής σου.\nΤρέξαμε ο ένας προς το άλλον και συγκρουστήκαμε με οργή, μίσος αλλά και ένα περίεργο αίσθημα χαράς. Λεπίδα και σχοινιά μονομαχούσαν για μια θέση στους ουρανούς, μια θέση ανάμεσα στους θεούς. Όμως η έκβαση της μάχης είχε αποφασιστεί πολύ πριν εκείνη αρχίσει, ο αντίπαλος μου δεν είχε καμία ελπίδα να με νικήσει με την τωρινή του δύναμη. Το όπλο του ήταν κατά πολύ κατώτερο από το δικό μου και το μίσος του δεν ήταν αρκετό για να καταφέρει να με ρίξει από το βάθρο μου. Η λεπίδα μου έκοψε στα δυο τα σχοινιά του και διαπέρασε τον αέρα, κατέληξε στο χέρι του και το έκοψε. Ο Paulie φώναξε από τον πόνο, γέλασα και τον κλότσησα στα πλευρά. Σωριάστηκε στο έδαφος αλλά δεν έμεινε εκεί, προσπάθησε να μου ξανά επιτεθεί αλλά και πάλι τα σχοινιά του κόπηκαν.\nΣου είπα πως θα έπρεπε να κάνεις κάτι παραπάνω από αυτό αν θες να με κερδίσεις, δεν θα σε σκοτώσω όμως Paulie. Θα σε αφήσω να ζήσεις γνωρίζοντας πως δεν κατάφερες να σώσεις ούτε τον φίλο σου αλλά ούτε και τους αθώους του νησιού αυτού. Πιο πολύ όμως Paulie θα ξέρεις πως δυο παιδιά πέθαναν επειδή ήσουν ανίκανος να δώσεις την ζωή σου για εκείνα.\nΚατέβασα το σπαθί μου και κάρφωσα και το άλλο του χέρι για να μην μπορεί να το χρησιμοποιήσει πλέον, ύστερα γύρισα την πλάτη μου και άρχισα να απομακρύνομαι από την πλατεία. Δεν είχα άλλον λόγο να μείνω εδώ, είχα δώσει μια καλή παράσταση που δύσκολα θα έμενε εκτός της προσοχής του Ναυτικού και είχα αφήσει την Shura να εξαφανιστεί με την ησυχία της από το νησί, καιρός ήταν να φύγω και εγώ για τους επόμενους προορισμούς μου.\nSubject: Re: Another Fight, an old "friend" [Τέλος] [Διεγραμμένος Χαρακτήρας] Tue Apr 16, 2013 4:55 pm\nΕυχάριστη ιστορία μπορώ να πω-τουλάχιστον στην αρχή -με μια πολύ εντυπωσιακή μάχη μεταξύ Kenshin και Shura.Πριν αρχίσω θέλω να σου πω ένα μπράβο που κατάφερες να μετατρέψεις το One Piece από comedy σε horror...\n1)Καταρχάς να πούμε σχετικά με το φρούτο σου.Δεν το έχεις καιρό τώρα και είναι λογικό να βλέπουμε τον χαρακτήρα σου να έχει αμφιβολλίες για το πως θα το χρησιμοποιήσει.Μάλιστα μου άρεσε γιατί ο χαρακτήρας σου παραδέχθηκε ότι ήταν μακριά από την απόλυτη δύναμη,ενώ έθεσε και την εξής απορία:"Το θέμα που με απασχολούσε ήταν πόσο δυνατή μπορούσε να είναι αυτή η έκρηξη δίχως να είναι καταστρεπτική για εμένα.".\nΌμως όταν αργότερα πολέμησες την Shura δεν μου έδειξες ότι είχες κάποια δυσκολία για να χρησιμοποιήσεις την δύναμη σου,ενώ αντίθετα την χρησιμοποιούσες με πολύ άνεση κάτι που δεν μου πολυάρεσε.Πιστεύω ότι στην αρχή που θέλησες να προπονηθείς ίσως έπρεπε να κάνεις κάνα παραπάνω ποστ που προπονήσει πριν μπεις σε μια τέτοια μάχη.\n2)Εκεί με την εφημερίδα που διάβαζες και έλεγες πως τα γεγονότα ήταν αλλαγμένα θα ήθελα ίσως να αναφέρεις κάτι πιο συγκεκριμένο ώστε να φανεί καλύτερα τι ήταν αυτό που είχαν αλλάξει,διαβάζοντας γραμμές από το άρθρο για παράδειγμα,ώστε μετά να τα συγκρίνεις με το παρελθόν.(δεν σου κόβω για αυτό)\n3)Όπως ήδη σου είπα τη μάχη Kenshin-Shura την βρήκα εντυπωσιακή.Δεν διαβάζεις συχνά για δύο μεγαθήρια που συγκρούοντε.Ο τρόπος με τον οποίο ο χαρακτήρας σου αποφάσισε να αντιμετωπίσει τον αντίπαλο του-ιδιαίτερα μου άρεσε το εξής σημείο "Μια πληγή δεν θα μπορούσε να με σκοτώσει και σίγουρα θα έκανε την μάχη λίγο πιο ισοδύναμη. Ίσως έτσι να μπορούσα να την κρατήσω λίγο παραπάνω. "-τον έκανε να δείχνει πολύ badass,όπως θα έπρεπε να φαίνεται,καθώς επίσης έδειξε ότι ο Kenshin είναι πραγματικά ένα τέρας όπως όλοι νομίζουν.Μόνο σε ένα σημείο η μάχη σας δεν συνδεόταν ανάμεσα στα ποστ καθώς ενώ η tsitakos είχε γράψει "...τα μάτια της γούρλωσαν από έκπληξη όταν είδε τον αντίπαλο της να παίρνει το ένα χέρι του από την λαβή του όπλου του και να το φέρνει με ανοιχτά τα δάχτυλα, απειλητικά προς το πρόσωπο της." εσύ απλά το προσπέρασες το γεγονός,δεν το ανέφερες καν και συνέχισες την μάχη σας.\n-το μόνο κομμάτι της μάχης που δεν μου άρεσε ήταν λίγο πριν το τέλος που ανατίναξες τον τοίχο.Άντε η Shura κοίταξε από την άλλη,ο Kenshin πως προχώρησε ανενόχλητος χωρίς καμία πέτρα να τον χτυπήσεις και την έφτασε κιόλας;Μπορούσες να το γράψεις και καλύτερα αυτό.\n4)Εντάξει περιττό να πω πως εκεί με τον Μουγκό-Jo έβαλα τα γέλια.\nΉταν πραγματικά αστείο και ο επακόλουθος διάλογος με την Shura και πιστεύω πως καλύτερα που υπήρχε στην ιστορία για να ρίξει λίγο την ένταση μετά από την μάχη.\n5)Μετά άρχισε το κύμα καταστραφής σου.Δεν υπάρχουν πολλά να πω εδώ-ήδη ξέρεις πως με έκανε να νιώσω η σκηνή με τα παιδιά-.Μόνο που σκεφτόμουν ότι ίσως δεν έπρεπε να βάλλεις μόνο τον Paulie να προσπαθεί να σε σταματήσει.Αν ήθελες πρωτού πιάσεις τα παιδιά ώστε και πάλι να σκότωνες τα δύο.Όμως δεν πιστεύω ότι μόνο ο Paulie θα ερχόταν να σε σταματήσει.Δεν μιλάω για μεγάλο αριθμό αντιπάλων ούτε και για απλούς ανθρώπους-γιατί είναι προφανές ότι δεν θα ερχόντουσαν πολλοί να τα βάλλουν με ένα τέτοιο τέρας-αλλά ίσως κάποιος άλλος εργάτης,ή κάποιος ας πούμε σαν τοπική αστυνομία.\n6)Τέλος να σου πω ότι σε κάποια σημεία όπου έβαζες "," πιστεύω ότι θα ήταν καλύτερα εκεί να βάζεις τελεία-αν θες θα σου πω με pm-.Φυσικά ούτε για αυτό θα σου κόβω.


Κώστας Γαβρόγλου: Το Λύκειο, ο μεγάλος ασθενής\n▸ Άρθρο του πρώην υπουργού Παιδείας στην Εφημερίδα των Συντακτών\nΗ όποια συζήτηση για τις εισαγωγικές και τα Πανεπιστήμια είναι αδιέξοδη, αν δεν είναι σχεδόν αποκλειστικά επικεντρωμένη στο Λύκειο και ειδικά στην Γ’ Λυκείου. Και καμία λύση δεν έχει νόημα να συζητηθεί αν δεν υπάρχει μία συμφωνία ως προς το πρόβλημα που πρέπει να λυθεί. Ερώτημα, λοιπόν: Είμαστε μια χώρα με ζωντανή και παιδαγωγικά λειτουργική Γ’ Λυκείου ή είμαστε μια κοινωνία στην οποία έχει στην πράξη ακυρωθεί αυτή η σχολική βαθμίδα; Υπάρχει η Γ’ Λυκείου ως μια τάξη με συγκεκριμένο ρόλο ως προς το μέλλον των παιδιών ή είναι μια γραφειοκρατικά υπαρκτή αλλά στην πραγματικότητα ανύπαρκτη τάξη;\nΑπερίφραστα και κατηγορηματικά, λοιπόν: Είμαστε μια χώρα χωρίς Γ’ Λυκείου. Και σε αυτήν τη φάση δεν έχει νόημα να συζητήσουμε τους λόγους από τους οποίους προέκυψε η σημερινή κατάσταση αφού το ζητούμενο είναι να αναγνωρισθεί δημόσια μια πραγματικότητα που τη βιώνουν γονείς, εκπαιδευτικοί και μαθητές αλλά δεν θέλουν να την αναγνωρίσουν δημόσια. Ας πούμε με θάρρος, λοιπόν, πολιτικά κόμματα, ομοσπονδίες εκπαιδευτικών και γονέων ποια είναι η πραγματικότητα και ας αρχίσουμε μετά να συζητάμε και για τα αίτια και για τις λύσεις.\nΣτη χώρα μας για πολλές δεκαετίες, το Λύκειο παρέχει γενική παιδεία μαζί με εξειδίκευση. Αποτέλεσμα: στην Γ’ Λυκείου να αγνοούνται μέχρι και να γελοιοποιούνται τα γενικά μαθήματα και τα ειδικά μαθήματα να έχουν καταντήσει να είναι επέκταση της φροντιστηριακής καθημερινότητας.\nΑς μην κρυβόμαστε, λοιπόν. Ο μεγάλος ασθενής είναι η Γ’ Λυκείου.\nΠροφανώς χρειάζονται βελτιώσεις, προφανώς χρειάζονται ριζικές αλλαγές στα προγράμματα σπουδών της Α’ και Β’ Λυκείου ώστε να ενισχυθεί η γενική παιδεία. Ολα αυτά, όμως, έχουν ως προϋπόθεση να απαντήσουμε συλλογικά στο θεμελιώδες ερώτημα ως προς την αντίληψη που (πρέπει να) έχουμε για την Γ’ Λυκείου και να προσδιορίσουμε τον χαρακτήρα της – δηλαδή, τον προπαρασκευαστικό της ρόλο.\nΤο άλλο τεράστιο θέμα που θα πρέπει να συζητηθεί, πριν από την όποια συζήτηση για τις εισαγωγικές εξετάσεις, είναι η χαμηλή αξιοπιστία του απολυτηρίου. Δεν είναι δυνατόν να παίρνουν τα παιδιά απολυτήριο στο οποίο δεν εξασφαλίζεται καμία απολύτως αντικειμενικότητα και ο σημερινός τρόπος οδηγεί σε διαπλοκές και ηθικές εκπτώσεις. Ο οικείος εκπαιδευτικός βάζει τα θέματα, επιτηρεί και διορθώνει. Προσπαθήσαμε να το αλλάξουμε, προτείναμε ένα σύστημα όπου το απολυτήριο δεν θα είναι κάτι που, όπως σήμερα, όλοι το υποτιμούν. Η κυβέρνηση κατάργησε τη διάταξή μας και αντ’ αυτής θεσμοθέτησε την Τράπεζα Θεμάτων μαζί με ένα σωρό νέες εξετάσεις από την Α’ Λυκείου που θα συνυπολογίζονται στον βαθμό απολυτηρίου: πλήρης αποπροσανατολισμός και η χαρά της παραπαιδείας.\nΣτη σημερινή συγκυρία, αποκλειστικός στόχος πρέπει να είναι η επανασύσταση της Γ’ Λυκείου και η παράλληλη αναβάθμιση του απολυτηρίου. Οι συζητήσεις για τη συνολική ανασυγκρότηση της δευτεροβάθμιας εκπαίδευσης ή για την εισαγωγή στα Πανεπιστήμια απλώς παρατείνουν ένα καθεστώς που συνεχώς επιδεινώνεται ως προς την Γ’ Λυκείου.


Radisson Udaipur, Ουνταϊπούρ Ξενοδοχεία - Skyscanner\nAshok Nagar Main Road, 313001, Ουνταϊπούρ, Ινδία\nΑυτό το κατάλυμα (Radisson Udaipur, Ουνταϊπούρ) βρίσκεται στο κέντρο της πόλης, 15 λεπτά με το αμάξι από: Λίμνη Πιτσόλα και Ξενοδοχείο Lake Palace. Στις σημαντικές παροχές περιλαμβάνονται ένα επιχειρηματικό κέντρο, γρήγορο check-in και γρήγορο check-out. Θέλετε να οργανώσετε μια εκδήλωση σε αυτήν την πόλη (Ουνταϊπούρ); Αυτό το ξενοδοχείο διαθέτει χώρο που είναι 753 τετραγωνικά μέτρα και περιλαμβάνει συνεδριακό κέντρο και αίθουσα συνεδριάσεων. Με επιπλέον χρέωση παρέχεται λεωφορειάκι για μεταφορά από και προς το αεροδρόμιο (διαθέσιμο 24 ώρες το 24ωρο) και στους χώρους μας θα βρείτε επίσης δωρεάν στάθμευση χωρίς παρκαδόρο.\nΠλυντήριο ρούχων, Wi-Fi, Θέρμανση, Πολύγλωσσο προσωπικό, Μη καπνίζοντες, Χρηματοκιβώτιο, Αίθουσες καπνιζόντων, Ανελκυστήρας


Deicide (συγκρότημα) - Βικιπαίδεια\n1987 (έως σήμερα)\nΟι Deicide είναι αμερικανικό death metal συγκρότημα ιδρυθέν το 1987, από τον Γκλεν Μπέντον, μπασίστα και τραγουδιστή του συγκροτήματος, αλλά και από τον ντράμερ του, Στιβ Άσιμ. Το συγκρότημα γνώρισε την επιτυχία τo 1992, με την κυκλοφορία του δίσκου Legion, ο οποίος ήταν και ο δεύτερος δίσκος του συγκροτήματος. Επίσης, βάσει του Nielsen SoundScan, το συγκρότημα αναγνωρίζεται ως το δεύτερο καλύτερο σε πωλήσεις μετά τους Cannibal Corpse.\nΜετά την παρθενική τους κυκλοφορία, το 1990, το συγκρότημα κυκλοφόρησε επίσης άλλα 11 άλμπουμς, μία ζωντανή ηχογράφηση, ένα Compilation και, τέλος, 2 DVD. Το Νοέμβριο του 2003, τα δύο πρώτα τους άλμπουμ το Deicide και το Legion κατατάχθηκαν στη δεύτερη και στην τρίτη θέση αντιστοίχως, στα καλύτερα σε πωλήσεις Death Metal άλμπουμς, του Nielsen SoundScan.\nΟι Deicide είναι γνωστοί, επίσης, για τη θεματολογία των στίχων τους. Τα θέματα με τα οποία καταπιάνονται είναι ο σατανισμός, η αντι-θρησκευτικότητα και η βλασφημία. Οι στίχοι τους έχουν οδηγήσει κατά καιρούς σε απαγορεύσεις, μηνύσεις και κριτική, τόσο από θρησκευτικές ομάδες όσο κι από το κοινό.\n1 Στούντιο άλμπουμ\n↑ «Artist Search for "deicide"». AllMusic. Ανακτήθηκε στις 1 Νοεμβρίου 2017.\nΣτο λήμμα αυτό έχει ενσωματωθεί κείμενο από το λήμμα Deicide (band) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).\nΑνακτήθηκε από "https://el.wikipedia.org/w/index.php?title=Deicide_(συγκρότημα)&oldid=9407526"\nΑμερικανικά death metal συγκροτήματα\nΑμερικανικά heavy metal συγκροτήματα\nΜουσικά συγκροτήματα από τη Φλόριντα\nΤελευταία τροποποίηση 21:03, 2 Απριλίου 2022.


volleynews - Εντυπωσιακός ο Θρίαμβος, επικράτησε της Δραπετσώνας\nΕντυπωσιακός ο Θρίαμβος, επικράτησε της Δραπετσώνας\nΜε το δεξί μπήκε στο πρωτάθλημα της Β΄εθνικής γυναικών ΕΣΠΕΔΑ, ο Θρίαμβος Χαίδαρίου. Η ομάδα του Βασίλη Αρναούτη επικράτησε με 3-1 κόντρα στην Δραπετσώνα και επιβεβαίωσε ότι θα είναι ένα από τα φαβορί για άνοδο στην Α2.\nΌσον αφορά το χθεσινό παιχνίδι το ματς ήταν ντέρμπι μόνο στα δύο πράτα σετ ενώ στη συνέχεια ο Θρίαμβος ανέβασε εντυπωσιακά την απόδοση του και με όπλο το σέρβις, έκανε περίπατο και επικράτησε άνετα 3-1 της περυσινής κυπελλούχου, η οποία έδειξε μεγάλες αδυναμίες.\nΝα σημειωθεί ότι από τις νικήτριες δεν έπαιξε η τραυματίας Τσατσούρη φετινό απόκτημα από τη Λαμία ενώ ο σύλλογος περιμένει την έκδοση του δελτίου της Μαρίας Παπαδάκη από τον Ηλυσιακό.\nΑγωνιστικά το πρώτο σετ ξεκίνησε με τις δύο ομάδες να συμβαδίζουν αγωνιστικά μέχρι το 19-19 ενώ στη συνέχεια οι γηπεδούχες με αιχμή την Μπαλδώκα επικράτησαν με 25-19 και πήραν προβάδισμα με 1-0.\nΜεγαλη μονομαχία είχαμε και στο δεύτερο σετ με τις δύο ομάδες να είναι κοντά στο σκορ μέχρι το 19-18.Εκεί ο Θρίαμβος με μπροστάρισα την Ζώρζου ξέφυγε με 22-19 αλλα οι φιλοξενούμενες έβγαλαν αντίδραση και με ξέσπασμα της έμπειρης Ντάιμου εφεραν το ματς στα ίσια με 23-23. Στη συνέχεια η πασαδόρος Αρβανίτη έκανε το 23-24 και από λάθος των παικτριών του Θριάμβου, οι Πειραιώτισσες «κλείδωσαν» το σετ με 23-25 και ισοφάρισαν σε 1-1.\nΣτα επόμενα δύο σετ ο Θρίαμβος ήταν καταιγιστικός από την γραμμή του σέρβις, η Δραπετσώνα δεν μπορούσε να βγάλει υποδοχή και οι παίκτριες του Αρναούτη επικράτησαν με το ίδιο σκορ 25-14, και πήραν εύκολα το πρώτο τρίποντο της σεζον.Κορυφαία των νικητών η ασταμάτητη Ζώζου εξαιρετική η εμπειρη πασαδόρος Γκολφινοπούλου, έδωσαν πολλές λύσεις η Μπαλδώκα, Πάτα, Κατσιώτη. Από την Δραπετσώνα ξεχώρισε η Ντάϊμου\nΤα σετ 3-1 (25-19, 23-25,25-14 ,25-14)\nΘρίαμβος; (Αρναούτης): Γκολφινοπούλου, Πούλα, Ζώρζου, Μπαλδώκα, Κατσιώτη, Γεωργίου (λ) Πάτα, Σάσαλου\nΔραπετσώνα: (Χατζηδημητρίου): Καραγιαννίδη, Ντάϊμου, Μπαλή, Μουστάκη, Αρβανίτη, Γκούρα (λ) Παπαχατζή, Καρούση, Λογαρά, Καρπασίτη (λ)\nΕΠΕΣΘ: Ξαφνική παραίτηση Γιώργου Γεωργιάδη στο Ρύσιο\nΤην ξαφνική παραίτηση του για προσωπικούς λόγους, μέσω f/b,από την τεχνική ηγεσία της Αναγέννησης Ρυσίου, ανακοίνωσε ο Γιώργος Γεωργιάδης.\nΠερισσότερα από την κατηγορία: « ΕΣΠΕΔΑ: Πρεμιέρα στην Β΄εθνική γυναικών με ντέρμπι σε Χαϊδάρι, Νίκαια Αρναούτης: «Σημαντικό τρίποντο ψυχολογίας για τον Θρίαμβο» »


Η ατάκα του Ζέλικο που άλλαξε την καριέρα του Μπλατ! (vids) | SDNA\nΤελευταία ανανέωση: 21 Νοεμβρίου 2018, 16:12\nΤο SDNA στέκεται στα αποθεωτικά λόγια του Ντέιβιντ Μπλατ για τον Ζέλικο Ομπράντοβιτς, αλλά και στην ιστορία, που άλλαξε την καριέρα του προπονητή του Ολυμπιακού... Bonus: η θέληση του γιου του, Ταμίρ, να παίξει για τον «Ζοτς»!\n«Είναι πάντα όμορφο να αντιμετωπίζω τον Ζέλικο. Αυτό γίνεται για πολλά χρόνια, συναντιόμαστε σε διαφορετικά μέρη και σε σπουδαία παιχνίδια. Έχει τον αμέριστο σεβασμό μου, τόσο όσο προπονητής όσο και ως άνθρωπος». Ο Ντέιβιντ Μπλατ στο πλαίσιο των δηλώσεών του για την αναμέτρηση του Ολυμπιακού με τη Φενέρμπαχτσε (15/11, 21:00), μίλησε με τα καλύτερα λόγια για τον Σέρβο τεχνικό, με τον οποίον τον συνδέει μια σχέση εκτίμησης, που πηγαίνει πολλά χρόνια πίσω.\nΟ 59χρονος προπονητής των Πειραιωτών έχει αναμετρηθεί πολλές φορές στο παρελθόν με τον νυν κόουτς των πρωταθλητών Τουρκίας, με τις «μάχες» τους στα ευρωπαϊκά Final Four να είναι συχνές. Φυσικά, μία από εκείνες που ξεχωρίζουν ήταν ο τελικός της κορυφαίας ευρωπαϊκής διοργάνωσης στο Final Four του 2011 στη Βαρκελώνη, όταν ο Παναθηναϊκός είχε ράψει το 6ο αστέρι στη φανέλα του.\nΣτη συνέντευξη Τύπου του τελικού ο Αμερικανοϊσραηλινός ως προπονητής της Μακάμπι Τελ Αβίβ (2010-2014) είχε αποθεώσει για άλλη μια φορά τον αντίπαλό του, χαρακτηρίζοντάς τον «εξαιρετικό προπονητή», ενώ είχε σταθεί στη διάρκεια, τη συνέχεια και την ποιότητα του «τριφυλλιού» στην Ευρώπη.\nΟ Ομπράντοβιτς διαθέτει ένα θαυμάσιο μπασκετικό μυαλό\nΗ αναφορά του Μπλατ στον «Ζοτς» το απόγευμα της Τετάρτης (14/11) στο ΣΕΦ, λοιπόν, δεν ήταν κάτι σπάνιο, αφού ο απόφοιτος του Princeton σχολιάζει με κολακευτικά λόγια την πορεία του... άρχοντα των δαχτυλιδιών της Φενέρ σε διάφορες δημόσιες τοποθετήσεις του.\nΓια παράδειγμα, ως προπονητής του Λεμπρόν Τζέιμς στους Κλίβελαντ Καβαλίερς (2014-2016), ο Μπλατ είχε συζητήσει σε αμερικανική εκπομπή δίπλα σε άλλους τεχνικούς του ΝΒΑ και είχε δηλώσει με νόημα: «Ο πρώτος που μου έρχεται στο μυαλό είναι ένας προπονητής που πολλοί άνθρωποι εδώ δεν γνωρίζουν, ο Ζέλικο Ομπράντοβιτς. Είναι ένας Σέρβος κόουτς, που δούλεψε για πολλά χρόνια στην Ελλάδα και πήρε ευρωπαϊκούς τίτλους. Διαθέτει ένα θαυμάσιο μπασκετικό μυαλό. Είχε την μεγαλύτερη επίδραση σε έναν αγώνα, από όσους έχω δει». Σε μια... μεγάλη σκηνή, λοιπόν, ανάμεσα σε κορυφαίους προπονητές της πιο λαμπερής λίγκας του πλανήτη, εκείνος είχε επιλέξει να πλέξει το εγκώμιο του Ομπράντοβιτς.\nΔείτε το σχετικό απόσπασμα στο 30:50:\n5 άρθρα, 4 ομάδες, 2 πρόσωπα\nΒέβαια, αν κάποιος θέλει να κάνει focus στη σχέση των δύο ανδρών, που θα βρεθούν αντίπαλοι στο ΣΕΦ, δεν έχει παρά να δει το εξαιρετικό «θρυλικό» δείπνο της Euroleague, με τους Ομπράντοβιτς και Μπλατ να τρώνε παρέα με τον Ερμάλ Κούτσο.\nΟι δυο τους χαιρετιούνται φιλικά, πίνουν κρασί και μιλούν σε πολύ καλό κλίμα, συζητούν για την ανάπτυξη του τουρκικού μπάσκετ και τις διαφορές Ευρώπης - ΝΒΑ, ενώ ανταλλάζουν ευγενικά λόγια και... επαίνους. Άλλωστε, πρόκειται για δύο σπουδαία «μπασκετικά μυαλά», των οποίων οι ιδέες μπορούν να επηρεάσουν την πορεία του ευρωπαϊκού μπάσκετ και της Euroleague.\nΈνα πράγμα που καθορίζει τον Ζέλικο είναι πως τα κάνει όλα σωστά\n«Πιστεύω ότι το μπάσκετ της Φενέρμπαχτσε έχει οπαδούς πλέον, λόγω του μπάσκετ της Φενέρμπαχτσε, όχι μόνο λόγω της ποδοσφαιρικής ομάδας. Τα εύσημα πάνε στον προπονητή και την ομάδα, στο πώς παίζουν και στα αποτελέσματά τους», υπογράμμισε σε ένα σημείο του δείπνου ο Μπλατ και μετά αποκάλυψε μια ιστορία με ενδιαφέρον από την νίκη της Μακάμπι επί του Παναθηναϊκού στον τελικό του 2001 στο Παρίσι, όταν εκείνος είχε ρόλο assistant στον πάγκο της «ομάδας του λαού», η οποία τον έκανε να δει διαφορετικά πολλά πράγματα στην καριέρα του...\n«Υπάρχουν καθοριστικές στιγμές στην καριέρα σου, στις οποίες αρχίζεις να βλέπεις τον κόσμο με διαφορετικό τρόπο. Θυμάμαι μία διοργάνωση πριν από χρόνια, πριν ακόμα θεσπιστεί η Euroleague, όταν ήμουν βοηθός και πήραμε έναν τίτλο απέναντι στον σπουδαίο Παναθηναϊκό. Ο κόουτς Ομπράντοβιτς ήρθε στη συνέντευξη Τύπου και τον άκουσα να μιλάει, ύστερα από ένα ματς που δεν είχε κερδίσει. Αυτό είναι κάτι δίκαιο, γιατί σχεδόν σε όλα τα ματς (σ.σ. γελάει). Κάποιος τον ρώτησε αν νιώθει απογοητευμένος και εκείνος είπε: "Αυτός είναι ο τρίτος τελικός μας στη χρονιά. Είμαι περήφανος για τους παίκτες μου και την ομάδα μου". Βλέπεις, δεν μπορείς να τα κερδίζεις όλα, συνέχεια. Όμως, μπορείς να παίρνεις το καλύτερο από κάθε παιχνίδι και κάθε διοργάνωση που παίζεις. Δεν έχεις λόγο να μην είσαι ικανοποιημένος, αν κάνεις το μάξιμουμ που μπορείς. Αν σε μια μέρα, σε ένα ματς δεν νικήσεις, δεν πρέπει να απογοητεύεσαι. Δεν το ξέχασα ποτέ μου. Προσπάθησα να οδηγήσω την καριέρα μου στον ίδιο δρόμο. Το κατόρθωμα είναι να ξέρεις πως η προσπάθεια ήταν η τέλεια, όχι πως το αποτέλεσμα ήταν το τέλειο. Ένα πράγμα που καθορίζει τον Ζέλικο και μας κάνει να τον ακολουθούμε, είναι πως τα κάνει όλα σωστά. Αυτό που "δουλεύει" για εμάς και είναι σημαντικό, είναι πώς κάνεις τα πράγματα. Αυτό είναι που αφήνεις στο τέλος. Τίποτα παραπάνω. Αυτή είναι η απόλαυση του παιχνιδιού», είπε.\nΓια τον τελικό του 2011, στον οποίον αναφερθήκαμε παραπάνω, ο Μπλατ είχε πει σε εκείνο το γεμάτο ατάκες δείπνο: «Θυμάμαι αυτό το παιχνίδι για πολλούς λόγους. Ένας από αυτούς είναι γιατί ήταν ο 3ος τίτλος του Ομπράντοβιτς με τον Παναθηναϊκό σε πέντε χρόνια τότε. Δεν ήταν καν η καλύτερή του ομάδα. Ήταν πολύ καλή, βέβαια, ήταν οι πρωταθλητές Ευρώπης. Εμείς στην Μακάμπι κυριαρχήσαμε στον ημιτελικό με τη Ρεάλ. Εκείνοι δεν έκαναν το καλύτερό τους παιχνίδι στον ημιτελικό, αλλά το έκαναν στον τελικό. Αυτό είναι πολύ σημαντικό, μάθαμε από αυτό. Ήμασταν τόσο ενθουσιασμένοι να τα καταφέρουμε, θέλαμε να κάνουμε χαρούμενους τους οπαδούς μας που ήρθαν από το Τελ Αβίβ. Ήμασταν ικανοποιημένοι που φτάσαμε στον τελικό, αλλά όχι τόσο έμπειροι και τόσο έτοιμοι να πάρουμε την Euroleague, όσο ο Παναθηναϊκός».\nΜια άλλη ενδιαφέρουσα ιστορία, βέβαια, που παρουσιάζεται σε εκείνο το δείπνο, είχε να κάνει με μια... ατάκα - μαχαιριά του γιου του Ντέιβιντ Μπλατ, Ταμίρ, ο οποίος παίζει μπάσκετ επαγγελματικά (αυτή την περίοδο στη Χάποελ Ιερουσαλήμ). Σε μικρότερη ηλικία, λοιπόν, ο Ταμίρ είχε πει στον πατέρα του πως στην καριέρα του θέλει να παίξει για τον «Ζοτς» και ο νυν προπονητής του Ολυμπιακού του είχε απαντήσει: «Αυτή είναι μια καλή απόφαση»!\nΔείτε το βίντεο από εκείνο το δείπνο:\nΣπουδαία παιχνίδια, μεγάλες «μάχες», συναντήσεις σε Final Four, ωραίες ιστορίες, ατάκες με χιούμορ, σεβασμός...\nΜπαρτζώκας: «Σημαντική η απουσία Γιουλ, καμία έκπληξη για την πορεία του Πιτίνο»\nΤο ντέρμπι των πάγκων στο ΣΕΦ το βράδυ της Πέμπτης θα έχει τεράστιο ενδιαφέρον!\nΤα σημεία, όπου θα κριθεί η προημιτελική σειρά της Euroleague ανάμεσα σε Ρεάλ και Παναθηναϊκό, ανέλυσε ο Γιώργος Μπαρτζώκας, εκφράζοντας την εκτίμησή...\n13 Απριλίου 2019, 07:00\nΞέσπασμα Γιατζόγλου για Μπλατ: «Δεν έπρεπε να συμφωνήσει με την αποχώρηση - Φοβούνται τον ΠΑΟ»\n«Καυτές» ατάκες από τον έμπειρο προπονητή για Ολυμπιακό, Μπλατ και Αγγελόπουλους.\n6 Απριλίου 2019, 11:22\nΑυτή είναι η τελική βαθμολογία της regular season της Euroleague\nΗ κανονική περίοδος της Euroleague τελείωσε, με τον Παναθηναϊκό να περνά στα playoffs και τον Ολυμπιακό να μην τα καταφέρνει, σε μια φάση όπου η...\n5 Απριλίου 2019, 23:59\nΟ Σλούκας... σκότωσε την Μακάμπι!\nΣε ένα παιχνίδι που έγινε θρίλερ παρά το μηδενικό βαθμολογικό ενδιαφέρον, η Φενέρ κέρδισε την Μακάμπι με 78-75 χάρη στον εξαιρετικό Κώστα Σλούκα.\n5 Απριλίου 2019, 22:41\nΦενέρμπαχτσε - Μακάμπι Τελ Αβίβ 78-75


Online Παιχνίδι Angry Old Οδηγό. Παίξτε το παιχνίδι online δωρεάν Angry Old Οδηγό. Κατεβάστε το παιχνίδι Angry Old Οδηγό. Παιχνίδια Μάχες - gr.zazaplay.com\nBrave μάγος Genldalf εισέλθει σε μια επικίνδυνη μάχη με τα φαντάσματα. Αυτόν με κάθε κόστος, θα πρέπει να βοηθήσει το μικρό hobbit. Καταπολέμηση το φάντασμα με το πλήκτρο A και την ήττα.\n© sgames.org -. Δωρεάν online παιχνιδιών Angry Old Οδηγό () σε απευθείας σύνδεση κόσμο παιχνιδιού παιχνίδι λάμψης Angry Old Οδηγό για δωρεάν. Μην ξεχάσετε να αξιολογήσετε αυτό το παιχνίδι Angry Old Οδηγό και να μοιραστούν αυτό το παιχνίδι με τους καλύτερους φίλους σας.\nΠαιχνίδι Angry Old Οδηγό σε απευθείας σύνδεση\nΠεριγραφή του παιχνιδιού Angry Old Οδηγό γραμμή. Πώς να παίξετε το παιχνίδι online Brave μάγος Genldalf εισέλθει σε μια επικίνδυνη μάχη με τα φαντάσματα. Αυτόν με κάθε κόστος, θα πρέπει να βοηθήσει το μικρό hobbit. Καταπολέμηση το φάντασμα με το πλήκτρο A και την ήττα. Παρακαλώ σημειώστε ότι για να κυκλοφορούν και να πηδούν, και θα πρέπει να το βελάκι Σ. Συλλέξτε τα χάπια, ο μάγος δεν ήταν κουρασμένος.\nAngry Old Οδηγό ( Ψηφοφορίες15, Δευτεροβάθμια Βαθμολογία: 4.2/5)


Σχετικά με εμάς - AUTO CENTER\nAUTO CENTERΣχετικά με εμάς\nΓενικό συνεργείο αυτοκινήτων - Τοποθέτηση υγραέριο κίνησης\nΗ εταιρία δημιουργήθηκε το 1987 με πολύ μεράκι και αγάπη προς το αυτοκίνητο. Είχε έδρα την Γλυφάδα μέχρι το 2010 ύστερα μεταφερθήκαμε στις νέες μας εγκαταστάσεις όπου λειτουργούμε μέχρι και σήμερα οι οποίες βρίσκονται στην Αργυρούπολη. Στην AUTO CENTER δεν χρειάζεται να ανησυχείτε για την συντήρηση του αυτοκινήτου σας. Γνωρίζουμε το καλύτερο για το αυτοκίνητό σας. Κλείστε τώρα ραντεβού και απολαύστε την διαφορά στο service σας.\nΙΔΙΑ ΜΕΡΑ ΕΠΙΣΚΕΥΗ ΚΑΙ ΣΥΝΤΗΡΗΣΗ\nΑΣΦΑΛΕΙΑ ΑΥΤΟΚΙΝΗΤΟΥ ΚΑΙ ΕΓΓΥΗΣΗ\nΜΕΓΑΛΗ ΓΚΑΜΑ ΥΠΗΡΕΣΙΩΝ\nAutoCenter υψηλή ποιότητα service, δεξιότητες,υγραεριοκίνηση, λάδια και ανταλακτικά. Συνεπώς, ανεξάρτητα από το τι οδηγείτε, μπορείτε να το αφήσετε στα χέρια μας χωρίς ίχνος ανησυχίας.\nΕίτε ψάχνετε για προγραμματισμένη συντήρηση αυτοκινήτων, επισκευή φρένων , αλλαγή λαδιού, επισκευή διεύθυνσης, επισκευή εξάτμισης, ευθυγράμμιση τροχών ,επισκεύη εγκεφάλων ή περισσότερα, θα τα βρείτε σε εμάς.\nΜε πάνω από 50 χρόνια εμπειρίας στο ενεργητικό μας, ο αριθμός των εργαζομένων μας έχει περάσει πάνω από δέκα. Η εμπιστοσύνη και η ειλικρίνεια που προσφέρουμε μας έχουν κερδίσει την εμπιστοσύνη πολλών πελατών, μερικοί που χρονολογούνται από την ίδρυσή μας.\nΜε την ίδριση της AutoCenter , εξασφαλίζουμε ότι οι πελάτες μας καλύπτονται από την συνήθη συντήρηση μέχρι τις μεγάλες επισκευές. Με ένα καλά εξοπλισμένο μηχανολογικό εργαστήριο που παρουσιάζει τον πιο σύγχρονο εξοπλισμό και τον εξειδικευμένο και έμπειρο μηχανικό, είμαστε εξειδικευμένοι στη διάγνωση και επισκευή ακόμη και των πιο πρόσφατων μοντέλων.\nAuto Center υψηλή ποιότητα service, δεξιότητες,υγραεριοκίνηση, λάδια και ανταλλακτικά. Συνεπώς, ανεξάρτητα από το τι οδηγείτε, μπορείτε να το αφήσετε στα χέρια μας χωρίς ίχνος ανησυχίας.\nΕίτε ψάχνετε για προγραμματισμένη συντήρηση αυτοκινήτων, επισκευή φρένων, αλλαγή λαδιού, επισκευή συστήματος διεύθυνσης, επισκευή καυσαερίων, ευθυγράμμιση τροχών ή περισσότερα, είμαστε το υψηλότερο πρότυπο συνεργείο.\nΟ στόχος μας προς τους πελάτες μας είναι να επιλύσουμε όλα τα ζητήματα επισκευής οχημάτων σε ένα ζεστό και επαγγελματικό περιβάλλον για να εμπνέουμε την εμπιστοσύνη κάθε φορά. Ελπίζουμε να κερδίσουμε την εμπιστοσύνη κάθε πελάτη με την συνέπεια μας και την ειλικρίνειά μας.\nΜηχανικός και προγραματιστής στα αυτοκίνητα.\nΗλεκτρολόγος και επισκευαστής ηλεκτρονικών συστημάτων.


Αρχική Σκέψεις Μια ψυχολόγος προειδοποιεί: Σταματήστε επιτέλους να μεγαλώνετε μικρούς «μαμάκηδες»\nΤι γίνεται, όμως, με τα σημερινά αγόρια; Αναλογίζονται τις ευθύνες της οικογένειας και… σκιάζονται. Γιατί; Γιατί όλα είναι πιο εύκολα στη ζεστή αγκαλιά της οικογένειας, με τη μαμά και τον μπαμπά να φροντίζουν για όλα και τον μισθό τους να καλύπτει αποκλειστικά τα προσωπικά τους έξοδα. Τι θα γίνει, όμως, όταν τα χρόνια περάσουν και το αγόρι θα πρέπει να γίνει άνδρας που θα πάρει τη ζωή στα χέρια του; Η ψυχολόγος κ. Μαρία Αθανασιάδου απαντά:


Δέκα ταξίδια με προορισμό την περιπέτεια – Indrama\nΔέκα ταξίδια με προορισμό την περιπέτεια Reviewed by Momizat on Μαρ 13 . Από τις βουνοκορφές των Άνδεων και τα εξωτικά δάση του Βόρνεο, μέχρι την έρημο Γκόμπι και την Route 66. Οι διακοπές συχνά έχουν έναν χαλαρωτικό χαρακτήρα, αλλά Από τις βουνοκορφές των Άνδεων και τα εξωτικά δάση του Βόρνεο, μέχρι την έρημο Γκόμπι και την Route 66. Οι διακοπές συχνά έχουν έναν χαλαρωτικό χαρακτήρα, αλλά Rating: 0\nPosted date: Μάρτιος 13, 2018 In: Πολιτισμός\nΤο όρος Κιλιμάντζαρο στα βορειοανατολικά της Τανζανίας είναι το υψηλότερο βουνό της Αφρικής με ύψος 5.895 μέτρα. Η αναρρίχηση στην ψηλότερη κορυφή της ηπείρου είναι μεν απαιτητική, αλλά όχι ιδιαίτερα τεχνική, αρκεί να πάρετε τα κατάλληλα μέτρα ασφάλειας. Πλέον υπάρχει και μια νέα διαδρομή στην βόρεια πλευρά του βουνού οπότε μπορείτε να ολοκληρώσετε την διαδρομή λίγο πιο εύκολα και εντός μιας μέρας. Μόλις φτάσετε στη κορυφή θα ανταμειφθείτε με μιαμοναδική πανοραμική θέα της Κένυας.\nΓια να μην παρεξηγηθούμε, το μόνο κλείστρο που θα χρησιμοποιήσετε σε αυτό το ταξίδι είναι αυτό της φωτογραφικής μηχανής. Στη Ναμίμπια διοργανώνονταιειδικά σαφάρι σε προστατευόμενες περιοχές, όπου θα μπορέσετε να δείτε ορισμένα από τα πιο εντυπωσιακά ζώα της άγριας φύσης, όπως ρινόκερους, λιοντάρια, γατόπαρδους και ελέφαντες. Έτσι θα μπορέσετε να θαυμάσετε από κοντά (και με ασφάλεια) το μεγαλείο της αφρικανικής φύσης και να μάθετε περισσότερα για αυτά τα μοναδικά και δυστυχώς, υπό εξαφάνιση ζώα.\nΗ «μητέρα των Οδών», η δημοφιλής «Route 66» των σχεδόν 4.000 χιλιομέτρων,αποτελεί μια από τις πιο συναρπαστικές διαδρομές της Αμερικής με μηχανή. Ξεκινώντας από την βάση της Harley-Davidson στο Μιλγουόκι, περνάτε από τα jazz clubs της Νέας Υόρκης, θαυμάζετε το Γκραντ Κάνυον, κάνετε μια στάση στο Λας Βέγκας για να καταλήξετε στο λαμπερό Λος Άντζελες.\nΟι Άνδεις είναι η μακρύτερη οροσειρά στον κόσμο, καλύπτοντας σχεδόν όλη τηνδυτική πλευρά της Νότιας Αμερικής. Με ένα μήκος κοντά στα 7.000 χιλιόμετρα οι Άνδεις διασχίζουν επτά χώρες, έχετε πολλές επιλογές, αλλά το Περού πιθανότατα προσφέρει τις περισσότερες συγκινήσεις. Στο Εθνικό Πάρκο Πάμπα Γκαλέρας θα δείτε σπάνιους κόνδορες, φλαμίνγκο και βικούνιας, ενώ στην πόλη Αγιακούτσο θα κάνετε βόλτες στους πλακόστρωτους δρόμους για να θαυμάσετε τις παλιές εκκλησίες. Αφού συνεχίστε την πόλη Κούσκο, το ταξίδι σας ολοκληρώνεται στην οχυρωμένη πόλη των Ίνκας, το Μάτσου Πίτσου.


Διακοπές 2021 σε Ράνγκελ - Skyscanner\nΟνειρεύεστε διακοπές σε Ηνωμένες Πολιτείες; Πρέπει να πάτε Ράνγκελ. Έχει κάτι για όλους, όπως για παράδειγμα Chief Shakes Tribal House και Petroglyph Beach State Historical Site. Αυτό που κάνει τα πράγματα ακόμα καλύτερα, είναι το δεν χρειάζεται να ξοδέψετε πολλά χρήματα για τις διακοπές σας σε Ράνγκελ. Συγκρίνουμε εκατοντάδες επιλογές …\nΠράγματα που μπορείτε να δείτε και να κάνετε σε Ράνγκελ\nMargaret SeelieΣαν Φρανσίσκο


Η χρήση των ηλεκτρονικών σελίδων και υπηρεσιών πού παρέχονται στον επισκέπτη/χρήστη, από τον ιστότοπο https://www.greekpillows.gr/ ιδιοκτησίας της «IS & Zhu Stathoyiannis» εφεξής «η εταιρεία», προϋποθέτει την ανεπιφύλακτη συμφωνία σας με την Πολιτική Απορρήτου περί Προστασίας Προσωπικών Δεδομένων του παρόντος ιστότοπου. Συνεπώς, ο επισκέπτης/χρήστης οφείλει να διαβάσει προσεκτικά τα περιεχόμενα αυτής της σελίδας, πριν από τη χρήση των υπηρεσιών του διαδικτυακού μας τόπου. Αν δεν συμφωνεί, θα πρέπει να τον εγκαταλείψει και να ΜΗΝ κάνει καμία χρήση των υπηρεσιών και του περιεχομένου του. Αυτή η πολιτική απορρήτου μπορεί να αλλάζει από καιρό σε καιρό σύμφωνα με τη νομοθεσία ή τις εξελίξεις στον κλάδο. Δεν θα ενημερώσουμε ρητά τους πελάτες μας ή τους χρήστες του ιστότοπου μας για τις αλλαγές αυτές. Αντ̓ αυτού, σας συνιστούμε να ελέγχετε περιστασιακά αυτή τη σελίδα για τυχόν αλλαγές της παρούσας πολιτικής απορρήτου. Η εξακολούθηση της χρήσης του ιστότοπου https://www.greekpillows.gr/ ακόμη και μετά τις όποιες αλλαγές στην Πολιτική Απορρήτου, σημαίνει την ανεπιφύλακτη αποδοχή των όρων αυτών εκ μέρους σας.\nΟ υπεύθυνος επεξεργασίας αυτού του ιστότοπου είναι: «IS & Zhu Stathoyiannis»


Πέταξε άλλους δύο βαθμούς η ΑΕΛ 1-1 με Ξάνθη • Η Άποψη\nΠέταξε άλλους δύο βαθμούς η ΑΕΛ 1-1 με Ξάνθη\nΑπό N. Σ.\t 17:11 - 17/02/2019 Τελευταία Ενημέρωση 08:59 - 18/02/2019\nΗ ΑΕΛ δεν τα κατάφερε ούτε απέναντι στην Ξάνθη κι έχασε σημαντική ευκαιρία να πάρει βαθιά βαθμολογική ανάσα. Αν και ήταν καλύτερη στο μεγαλύτερο διάστημα του παιχνιδιού έμεινε στο 1-1 με τους Ακρίτες.\n08:30 - 22/03/2020\n14:23 - 17/03/2020\nΟι γηπεδούχοι μπήκαν μπροστά στο 8’ με τον Νούνιτς, ωστόσο η Ξάνθη απάντησε στο 21’ με την κεφαλιά του Αλμέιδα. Στη συνέχεια, η ομάδα του Φέστα αύξησε την πίεσή της σε έναν τραγικό αγωνιστικό χώρο, αλλά δεν μπόρεσε να νικήσει τον Ζίβκοβιτς, με τη μεγαλύτερη στιγμή της να έρχεται στο 59’ με το δοκάρι του Νούνιτς.\nΗ Λάρισα συμπλήρωσε 6 ματς δίχως νίκη (0-4-2) και παραμένει μπλεγμένη. Από την άλλη, οι φιλοξενούμενοι έφτασαν τα 5 παιχνίδια χωρίς «τρίποντο» (0-4-1), ωστόσο πέτυχαν το πρώτο γκολ τους μετά από 413 λεπτά.\nΑΕΛ (Τζανλούκα Φέστα): Κρίστινσον, Καρανίκας, Γκόλιας, Ζίζιτς, Γιακιμόβσκι (54′ Στέφαν Ζίβκοβιτς), Σικάβκα (46′ Σετσέροβιτς), Φατιόν, Μιλοσάβλιεβιτς, Μπαργκάν (83′ Νούσιος), Ντέλετιτς, Νούνιτς.\nΞΑΝΘΗ (Μίλαν Ράσταβατς): Ζίβκο Ζίβκοβιτς, Ντίρεσταμ, Αλμέιδα, Λισγάρας, Μπαριέντος (76′ Σιλά), Κασάδο, Κοβάτσεβιτς, Καμαρά, Σαρπόνγκ (57′ Ουίλιαμ), Ντουρίτσκοβιτς, Φάκκης (64′ Μελιόπουλος).\nΠως πήρε δάνειο ο Πολάκης από μια φιλική τράπεζα του ΣΥΡΙΖΑ;\nΣτις Βρυξέλλες ο Γιώργος Κατρούγκαλος\nΨάχνουν το «βαθύ λαρύγγι» στον ΠΑΟΚ\nΈβγαλε…απόφαση ο Μπαλτάκος: «Δεν απέδειξε τίποτα ο Ολυμπιακός»\nΠαίρνει πίσω τους πέντε βαθμούς η Ξάνθη\nΝέα προσφυγή του Ολυμπιακού κατά ΠΑΟΚ και Ξάνθης\nΑπορρίφθηκε η έφεση του ΠΑΟΚ στο Διοικητικό Εφετείο, αλλά ο…\nΚούγιας κατά Πανόπουλου: «Εάν δεν έχεις συναντήσει ούτε τον Ιβάν ούτε τον Καλπαζίδη,…\nΠανόπουλος: «…Αν πάω στον Σαββίδη και του πω δώσε μου ένα πιστοποιητικό πως δεν…\nΞάνθη: Έκτακτη συνέντευξη Τύπου ο Πανόπουλος\nΑνακοίνωση Ξάνθης για τον μεταφραστή της Λάρισας!\nΑφαίρεση 7 βαθμών στον ΠΑΟΚ και -12 για Ξάνθη\n«Κράξιμο» στον ΠΑΟΚ για την ισοπαλία (1-1) με Ξάνθη (video)


Online κράτηση πτήσης από Φρανκφούρτη - για Πορτ Χαρκούρ τώρα από 748 € - Lufthansa\nΠτήση Φρανκφούρτη Πορτ Χαρκούρ από 748 €\nΚαταπληκτικοί ναύλοι για την πτήση σας από Φρανκφούρτη προς Πορτ Χαρκούρ\nΠροσπαθείτε να βρείτε προσιτές τιμές πτήσεων από Φρανκφούρτη για Πορτ Χαρκούρ; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Πορτ Χαρκούρ PHC τον Μαρτίου 2022 από 748 €.\nΕίτε πηγαίνετε Πορτ Χαρκούρ για μια επιχειρηματική συνάντηση είτε ταξιδεύετε προς Νιγηρία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Γερμανία προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Φρανκφούρτη προς Πορτ Χαρκούρ διατίθεται με 748 €, τον Μαρτίου 2022.


Φωνή βοώντος εν τω Λαιμό - Onsports.gr\nΑγγελική Βύζικα 21 Μαίου 2011, 19:28\nΦωνή βοώντος εν τω Λαιμό\n«Καθόλου νέα, άσχημα νέα» λένε οι Αμερικανοί και δεν γνωρίζουμε αν το ρητό ισχύει και στην περίπτωση της προπονήτριας της Βουλιαγμένης Αλεξίας Καμμένου.\nΑναζητήσαμε πολλές φορές και επίμονα τόσο την Ελληνίδα τεχνικό όσο και την πρόεδρο του ΝΟΒ, Στέλλα Λαζάρου για να μάθουμε για το τι μέλλει γενέσθαι στην ομάδα γυναικών και αν θα παραμείνει στον πάγκο της ομάδας του Λαιμού και τη νέα αγωνιστική χρονιά, αλλά απευθυνόμασταν σε κλειστά τηλέφωνα.\nΗ συνάντηση της Αλεξίας Καμμένου με τη διοίκηση του Ναυτικού Ομίλου Βουλιαγμένης έγινε στις αρχές της προηγούμενης εβδομάδας και ακόμη δεν υπάρχει συμφωνία. Η διοίκηση που σε αυτή την περίπτωση έχει και το… μαχαίρι και το… πεπόνι, δεν έχει πάρει θέση αν κάνει δεκτή την παραίτηση της προπονήτριας ή όχι.\nΈνας Ολυμπιακός που κι αυτός μάλλον κινδυνεύει να μείνει όχι μόνο χωρίς προπονητή, αλλά και χωρίς ομάδα. Η φήμη ότι ο Χάρης Παυλίδης μπορεί να κατηφορίσει προς το Λαιμό θεωρείται μάλλον αβάσιμη…


Τα καλύτερα ξενοδοχεία κοντά σε: Villa Collemandina, Ιταλία\nVilla Collemandina: Τουρισμός\nVilla Collemandina: Εστιατόρια\nVilla Collemandina: Δραστηριότητες\nVilla Collemandina: Φωτογραφίες\nVilla Collemandina: Χάρτης\nVilla Collemandina: Όλα τα ξενοδοχεία\nΞενοδοχεία κοντά σε: Giardino Botanico Maria Ansaldi Pania di Corfino\nVilla Collemandina, Ιταλία - Ξενοδοχεία εκεί κοντά\nVilla Collemandina - Ξενοδοχεία εκεί κοντά\n1 επιχείρηση – Villa Collemandina\n9,7 χλμ. από Villa Collemandina\n13,4 χλμ. από Villa Collemandina\n14,2 χλμ. από Villa Collemandina\nΝο 1 από 2 ξενοδοχεία: Casone Carpinelli\n15,5 χλμ. από Villa Collemandina\n16,7 χλμ. από Villa Collemandina\n19,6 χλμ. από Villa Collemandina\n22,2 χλμ. από Villa Collemandina\n22,4 χλμ. από Villa Collemandina\n24,1 χλμ. από Villa Collemandina\nΝο 1 από 2 ξενοδοχεία: Borgo a Mozzano\n24,3 χλμ. από Villa Collemandina\nΝο 3 από 55 ξενοδοχεία: Camaiore\nΝο 1 από 1 ξενοδοχείο: Montignoso\nΗ τιμή που βρήκατε είναι κατά 15% χαμηλότερη από τη μέση τιμή του ξενοδοχείου, η οποία είναι 449 $/διανυκτέρευση.\n25,5 χλμ. από Villa Collemandina


Η έμμετρη, πλην αμετροεπής κολακεία | Η ΚΑΘΗΜΕΡΙΝΗ\nΜε όποιο όνομα κι αν τα φέρουμε στο μυαλό μας, λιανοτράγουδα, μαντινάδες, στιχοπλάκια, κοτσάκια, μανέδες κ.τ.λ., τα δίστιχα της λαϊκής ποιητικής δημιουργίας αξίζουν την προσοχή και την αγάπη μας. Οχι σαν λείψανα ιερά. Αλλά σαν μια μορφή ανώνυμης ποιητικής τέχνης, η οποία, πρώτον, κατόρθωσε το καίριο με τον πλέον απλό και οικονομημένο τρόπο· και, δεύτερον, είναι ό,τι πιο κοντινό στο αυθεντικά λαϊκό. Στις εκτενείς και πολύπλοκες παραλογές, λ.χ., είναι πολύ πιο λογικό να υποθέσουμε την αρχική (τουλάχιστον) εμπλοκή γραμματισμένου ανθρώπου, που ίσως έχει και μερική έστω ή αποσπασματική γνώση κάποιων αρχαίων μύθων.\nΥπάρχει όμως και κάτι τρίτο, με το οποίο συμφωνούν σχεδόν όλοι οι μελετητές των δημοτικών: Το δίστιχο είναι πια το μοναδικό όχημα με το οποίο κινείται η λαϊκή ποίηση. Ή μάλλον είναι το μοναδικό με το οποίο οδηγείται αρκετά συχνά σε ωραία αποτελέσματα, κυρίως στον νησιωτικό κόσμο, την Κρήτη και την Κάρπαθο, όπως πιστοποιείται και από σχετικές εκδόσεις. Σε εφημερίδες της Περιφέρειας μπορεί ακόμα να βρει κανείς πολύστιχα πένθιμα στιχουργήματα για αγαπημένους νεκρούς, ή άλλα που προκύπτουν με την ευκαιρία κάποιας ιστορικής επετείου, τοπικής ή εθνικής. Σπανίως όμως αποδεικνύουν τη συγκίνησή τους. Αθροίσματα στερεοτύπων είναι συνήθως, φορτωμένα πάνω σ’ έναν μηχανιστικό, καταπονημένο δεκαπεντασύλλαβο.\nΚαι να που ο δεκαπεντασύλλαβος, από θεράπων και αγωγός της φυσικής μας ανάσας, υποβαθμίστηκε σε άνευρο, ράθυμο αχθοφόρο μιας επίσης άνευρης, ασυγκίνητης και αντιγραφικής στιχουργικής επιθυμίας, που παράγει τα χειρότερα προϊόντα της όταν αποσκοπεί στην αχαλίνωτη κολακεία. Οταν δηλαδή υπονομεύει και ακυρώνει τον ίδιο τον γενετικό χαρακτήρα της δημοτικής ποίησης: την άρνηση ακριβώς της κολακείας. Την άρνηση του ψεύδους, της πλαστής συγκίνησης και της γλώσσας της πρησμένης από αποθεωτικά επίθετα και κραυγαλέες παρομοιώσεις.\nΟ λαϊκός τραγουδιστής δεν ύμνησε ούτε τους ισχυρότερους κλεφταρματολούς ερήμην των πεπραγμένων τους, ακόμα και στις περιπτώσεις που μπορούμε να εικάσουμε πως υπήρξε «ανάθεση έργου», κατά το πρότυπο της πινδαρικής αρχαιότητας. Ούτε τους ηρωικότερους και ευγενέστερους από τους ήρωες του Αγώνα. Τους δόξασε ενταγμένους στην ιστορία, την προσωπική του καθενός και τη γενική. Το σέβας του γι’ αυτούς και η περηφάνια του δεν εξέπεσαν σε δουλική ή πρόστυχη κολακεία.\nΓι’ αυτό και προκαλεί θλίψη το έθιμο των τελευταίων δεκαετιών (δεν είναι όλα τα έθιμα ιερά ούτε η παράδοση όσια και διατηρητέα στο σύνολό της) να θυσιάζεται η τέχνη του δίστιχου κάθε Χριστούγεννα και Πρωτοχρονιά, όταν καλαντιστές επισκέπτονται γραφεία προυχόντων για να τους ευχηθούν, αλλά και κάθε φορά που ένας προύχοντας «κατεβαίνει» σε κάποιο νησί, οπότε οι τοπικές αρχές, και κυρίως οι ομοϊδεάτες του, τον υποδέχονται έμμετρα μεν, αμετροεπώς δε. Με το ζόρι ποίηση. Ανοστη, τεχνητή και εξόφθαλμα άτεχνη. Και με το ζόρι δεκαπεντασύλλαβος. Σαν άθροισμα συλλαβών και μόνον. Οχι σαν ο φυσικότερος πολλαπλασιαστής και ο διαυγέστερος εκφραστής της σκεπτικής συγκίνησης.\nΤο τελευταίο κρούσμα σημειώθηκε στην Κάρπαθο. Είχε πάει εκεί, πρωθυπουργός πια, ο κ. Κυριάκος Μητσοτάκης. Αρχές Αυγούστου. Στην Ολυμπο, με τη μακρά παράδοση στην τέχνη της δημοτικής ποίησης, τον πλησίασε μια ηλικιωμένη και, από ευγένεια ή και πίστη στα λεγόμενά της, του αφιέρωσε την εξής μαντινάδα: «Εσύ είσαι του αετού ο γιος, με λιονταρίνα μάνα. / Στον κόσμο εγεννήθηκες για να σώσεις την Ελλάδα». «Του αετού ο γιος» είναι βέβαια δάνειο από άλλο τραγούδι, και μάλιστα των βασιλοφρόνων. Τα δάνεια όμως συνηθίζονται, στη ζωή και στην τέχνη. Να φανταστώ ωστόσο τον Κωνσταντίνο Μητσοτάκη αετό, δυσκολεύομαι αφάνταστα, δεν θα το τολμήσω. Αλλά δεν είναι αυτό που με πειράζει στο δίστιχο. Ούτε φυσικά το γεγονός ότι ο δεύτερος στίχος είναι υπέρμετρος κατά μία συλλαβή. Αυτά είναι πράγματα που γίνονται. Και τα οποία πιστοποιούν ότι δεν είναι καλά και σώνει λαϊκός ποιητής κάθε λαϊκός άνθρωπος. Θέλει τον κόπο του το πράμα και τον χρόνο του. Και την παρέα.\nΑλλο το βαρύτατα ενοχλητικό: ότι η μαντιναδούλα της ηλικιωμένης Καρπάθιας είναι μετριοπαθέστατη, αν τη συγκρίνουμε με όσα κηρύσσουν οι αγιογράφοι του κ. Κυρ. Μητσοτάκη από τηλεοράσεως (σχεδόν απ’ όλα τα κανάλια), από τους συντριπτικά περισσότερους ραδιοσταθμούς και τις συντριπτικά περισσότερες εφημερίδες, με υμνητικούς γιγαντότιτλους και σχόλια τυπωμένα με λιβάνι, όχι με μελάνι. Δεξιοί και μια φορά κι έναν καιρό αριστεροί ψάλτες αναπέμπουν ύμνους στον Εκλεκτό και, κόντρα σε ό,τι ξέρουμε από τα θεολογικά, τον συγχωρούν αυτοί για οτιδήποτε και εκ προοιμίου.\nΤο πρόβλημα είναι ότι ο πρωθυπουργός δείχνει να εννοεί στην κυριολεξία τους τα δοξολογήματα, να τα εισπράττει σαν απολύτως αληθεύοντα. Απόρρητες πληροφορίες από τον προσωπικό του καθρέφτη δεν διαθέτω, αρκεί όμως ο καθρέφτης του βλέμματός του την ώρα των λιβανωτών. Σίγουρα η άκρα αυτοπεποίθηση που φαίνεται εκεί, η απόλυτη εμπιστοσύνη του σε έναν εαυτό-είδωλο που έχουν πλάσει οι άλλοι γι’ αυτόν, τον έπεισε να δηλώσει εκτός όλων των άλλων και ποιητής. Μαντιναδόρος. Και φεύγοντας από την Κάρπαθο αποχαιρέτησε τους νησιώτες με μια χειροποίητη μαντινάδα. Να πιστεύει ότι ο δεκαπεντασύλλαβος είναι υπόθεση γονιδίων, ότι κάθε Κρητικός είναι δυνάμει Κορνάρος και εκ φύσεως Χορτάτσης; Δεν το πιστεύω.\nΠοια η μαντινάδα του; Εδώ η ιστορία των γραμμάτων μας απέκτησε έναν επιπλέον μπελά. Ακουσα και ξανάκουσα τη μαντινάδα στο Διαδίκτυο, και καταγράφω ευλαβικά: «Την Κάρπαθο αγάπησα δεν το περίμενα τόσο, / και την αγάπη σας υπόσχομαι να την ανταποδώσω». Θέλει δουλειά, είναι προφανές. Δεκαεξασύλλαβος ο πρώτος «δεκαπεντασύλλαβος», δεκαεπτασύλλαβος ο δεύτερος. Πρώτα σκεφτόμαστε μια εύκολη ομοιοκαταληξία κι έπειτα ψάχνουμε για λέξεις-παραγεμίσματα.\nΠροσοχή όμως: Αυτή είναι η ακουστική εκδοχή της πρωθυπουργικής μαντινάδας. Η γραπτή της μορφή, όπως τη διάβασα σε διάφορες ιστοσελίδες, λ.χ. στο διαδικτυακό «Βήμα» (4 Αυγούστου), διαφέρει αρκετά: «Την Κάρπαθο αγάπησα δεν φανταζόμουν πόσο, / και την αγάπη σας αυτή θα την ανταποδώσω». Είναι φανερό. Κάποιος (λογοτεχνικός σύμβουλος του Μαξίμου ή φιλόμουσος δημοσιογράφος;) είπε να σώσει τα (προ)σχήματα. Και προσάρμοσε τους δύο στίχους στο πατρόν των 15 συλλαβών. Ωστόσο, είπε να κάνει το(ν) καλό κι έκανε κακό: Στη διορθωμένη, γραπτή παραλλαγή της μαντινάδας, ο δεύτερος στίχος είναι ξεκρέμαστος, δεν δένει με τον πρώτο.\nΣτον πρώτο ο κ. Μητσοτάκης μιλάει για τη δική του αγάπη προς την Κάρπαθο και μόνο. Ποια είναι λοιπόν «αυτή η αγάπη τους» που θα ανταποδώσει; Ποια παραλλαγή οφείλει να καταγράψει και να απαθανατίσει η γραμματολογία μας, σαν έκτακτο επεισόδιο;\nΗ κολακεία υπνωτίζει και φθείρει. Ο νέος πρωθυπουργός μπορεί να σιγουρευτεί γι’ αυτό ρωτώντας τους προκατόχους του. Ολους.


Πίνακες Κιμωλίας - ΤΟ ΜΟΛΥΒΙ eshop | Παιχνίδια - Σχολικά - Είδη Ζωγραφικής και Hobby - Είδη Γραφείου - Είδη Διακόσμησης\n> Διδασκαλία>Διδασκαλία & Σεμινάρια>Πίνακες Κιμωλίας\nΠίνακες Κιμωλίας Υπάρχουν 10 προϊόντα.\nΣετ Πίνακα με Σφουγγάρι και Κιμωλίες\nΣετ πίνακα με σφουγγάρι και 3 κιμωλίες. Προσοχή: Κατάλληλο για παιδιά άνω των 3 ετών.\nΑυτοκόλλητος Πίνακας Κιμωλίας STANGER®\nΠίνακας αυτοκόλλητος, σε ρολό. Η συσκευασία περιλαμβάνει και 5 κιμωλίες. Κατασκευαστής: STANGER®\nΜαύρος πίνακας κιμωλίας με ξύλινο πλαίσιο. Σε 2 μεγέθη: 40x60 εκατοστά 60x90 εκατοστά Τα εξαρτήματα στερέωσης περιλαμβάνονται.


Σάββας Πούμπουρας: «Όταν ήρθε το παιδί είπα «πάμε να το ζήσουμε» και ό,τι έρθει θα το αντιμετωπίσουμε μαζί» - Iciao\nΣάββας Πούμπουρας: «Όταν ήρθε το παιδί είπα «πάμε να το ζήσουμε» και ό,τι έρθει θα το αντιμετωπίσουμε μαζί»\nΟ Σάββας Πούμπουρας είναι ένας ευτυχισμένος άνθρωπος. Δημιούργησε μια αξιολάτρευτη οικογένεια και αύριο κάνει πρεμιέρα στο πλευρό της Ελένης Μενεγάκη. Σάββας Πούμπουρας: «Όταν ήρθε το παιδί είπα «πάμε να το ζήσουμε» και ό,τι έρθει θα το αντιμετωπίσουμε μαζί». Πρόσφατα έκανες θρησκευτικό γάμο μαζί με τη βάφτιση της κόρης σου, Κύνθιας. Γιατί έτσι ξαφνικά; Κάναμε πολιτικό […]\nΔημοσιεύθηκε: 7 Σεπτεμβρίου 2021 21:15\nΑρχική > Showbiz > Σάββας Πούμπουρας: «Όταν ήρθε το παιδί είπα «πάμε να το ζήσουμε» και ό,τι έρθει θα το αντιμετωπίσουμε μαζί»\nΟ Σάββας Πούμπουρας είναι ένας ευτυχισμένος άνθρωπος. Δημιούργησε μια αξιολάτρευτη οικογένεια και αύριο κάνει πρεμιέρα στο πλευρό της Ελένης Μενεγάκη.\nΣάββας Πούμπουρας: «Όταν ήρθε το παιδί είπα «πάμε να το ζήσουμε» και ό,τι έρθει θα το αντιμετωπίσουμε μαζί».\nΠρόσφατα έκανες θρησκευτικό γάμο μαζί με τη βάφτιση της κόρης σου, Κύνθιας. Γιατί έτσι ξαφνικά;\nΚάναμε πολιτικό γάμο πριν από τέσσερα χρόνια στην Κύπρο και είπαμε πως αν κάνουμε παιδί θα γίνει γαμοβάφτιση. Το κανονίσαμε μέσα σε τριάντα μέρες. Αλλάξαμε τρεις-τέσσερις τοποθεσίες, δεν το πολυσκεφτήκαμε. Χύμα και απλά. Τελικά έγινε στις Σπέτσες. Στους περισσότερους γάμους που παρευρισκόμουν ως καλεσμένος με στεναχωρούσε που δεν έβλεπα γαμπρό και νύφη χαρούμενους. Πολλά τα «πρέπει». Τα πράγματα είναι απλά: Λίγο και καλό φαγητό, 45 άτομα, ο χώρος δυο βήματα από την εκκλησία και ήμασταν όλοι ήρεμοι και χαλαροί.\nΕσύ ήσουν πάντα free style τύπος. Πόσο εύκολα μπήκες σε μια νόρμα ως πατέρας;\nΣυνεχίζοντας να είμαι free style, αλλά αντί για ζευγάρι πλέον τριάδα. Έχουμε κι εμείς ζωή και οφείλουμε να μας φροντίσουμε. Αν είναι οι γονείς καλά, θα είναι και το παιδί. Δεν χρειάζεται να είσαι όλη την ώρα πάνω από το παιδί σου. Ναι, να είμαι δίπλα στις ανάγκες του, αλλά με σεβασμό και στις δικές μας. Επίσης, είναι σημαντικό οι μπαμπάδες να ξεκουράζουν τις μαμάδες συχνά. Εγώ παίρνω τη μικρή και πάμε αεροπορικώς ένα 24ωρο ταξίδι και ηρεμεί και η μαμά. Πόσες ανάγκες έχει ένα παιδάκι; Δυο πάνες, το γάλα του, το φαγητό του, τέλος. Δεν χρειάζονται υπερανάλυση τα πράγματα.\nΚανένας άντρας δεν είναι έτοιμος να γίνει πατέρας. Η φύση του άντρα είναι να είναι παιδί για πάντα. Έτσι είμαστε προγραμματισμένοι και όταν έρχεται ένα παιδί το αντιμετωπίζουμε με αυτή τη διάθεση – και αυτό είναι το ωραίο! Γι’ αυτό και μας αποκαλείτε «χαζομπαμπάδες».\nΔηλαδή η Αρετή σε παρότρυνε να κάνετε παιδί;\nΗ Αρετή με έχει αφήσει ελεύθερο – και το γάμο και τη συγκατοίκηση, όλα τα ζήτησα. Και αυτό είναι το πιο έξυπνο πράγμα που έκανε. Κι όταν ήρθε το παιδί είπα «πάμε να το ζήσουμε» και ό,τι έρθει θα το αντιμετωπίσουμε μαζί.\nΕίστε όμως δέκα χρόνια μαζί. Πώς συντηρείται ένας γάμος;\nΟ καθένας θέλει να είναι και λίγο μόνος του. Να έχει το δικό του χώρο και χρόνο. Έτσι δεν χαλάνε οι ισορροπίες. Είναι βασικό να είσαι ευτυχισμένος με τον εαυτό σου. Εκεί λοιπόν έρχεται ο άνθρωπος με τον οποίο θα συμπορευτείς. Να μην εξαρτάσαι εσύ από αυτόν ούτε εκείνος από εσένα. Και κυρίως να υπάρχει αμοιβαία αποδοχή και κατανόηση. Είπε στο Downtown.


Γυάλινο Up Stage – Art Magazino\nΕτικέτα: Γυάλινο Up Stage\nΟι Stereo Soul στο Γυάλινο Up Stage την Παρασκευή 10 Μαΐου 2019!\nΟι Stereo Soul, το ντουέτο που έχει ξεχωρίσει με την παρουσία του, έρχεται την Παρασκευή 10 Μαΐου, στο Γυάλινο Up Stage. Με νέα σύνθεση αλλά την ίδια διάθεση για κέφι, προσφέρουν εκρηκτικά live μέσα από επιλογές κλασικών και αγαπημένων τραγουδιών από το ελληνικό και το διεθνές ρεπερτόριο, σε ευφάνταστους συνδυασμούς. Τον Παναγιώτη Πάλλη και Αλέξη Δερμιτζάκη, τους δύο υπέροχους τραγουδιστές του σχήματος, θα συνοδεύει πλήρης … Συνεχίστε την ανάγνωση Οι Stereo Soul στο Γυάλινο Up Stage την Παρασκευή 10 Μαΐου 2019!\nΓιώργος Λιναρίτης 1 Μάι. 2019 Σχολιάστε


Οι ΗΠΑ σε συνεχή επαφή με τους συμμάχους τους στην βορειοανατολική Ασία\nΗ είδηση του θανάτου του βορειοκορεάτη ηγέτη, Κιμ Γιόνγκ Ιλ, προκάλεσε αντιδράσεις σε ολόκληρο τον κόσμο.\nΕδώ στην Ουάσιγκτον, ο αμερικανός Πρόεδρος Μπαράκ Ομπάμα και η Υπουργός Εξωτερικών Χίλαρι Κλίντον ενημερώθηκαν για τον θάνατο του βορειοκορεάτη ηγέτη.\nΣε ανακοίνωση που εκδόθηκε το πρωί της Δευτέρας, ο Λευκός Οίκος ανέφερε ότι βρίσκεται σε «στενή επαφή» με τους συμμάχους των ΗΠΑ στην περιοχή, την Νότια Κορέα και την Ιαπωνία. Όπως αναφέρθηκε ο κ. Ομπάμα επικοινώνησε με τον Πρόεδρο της Νότιας Κορέας, Λι Μιουνγκ Μπακ και επανέλαβε την δέσμευση της Ουάσιγκτον για σταθερότητα στην κορεατική χερσόνησο και την προάσπιση της ελευθερίας και της ασφάλειας των συμμάχων της. Η ανακοίνωση αναφέρει ότι οι δύο ηγέτες συμφώνησαν να συνεχιστεί η στενή συνεργασία των υπηρεσιών εθνικής ασφάλειας των δύο χωρών.\nΣτη Νότια Κορέα, ο Πρόεδρος Λι ακύρωσε όλες τις προγραμματισμένες δραστηριότητες του και συγκάλεσε το Συμβούλιο Εθνικής Ασφάλειας, ενώ τέθηκε σε κατάσταση συναγερμού ο στρατός της χώρας και αυξήθηκε η εναέρια παρακολούθηση των συνόρων με τη Βόρεια Κορέα.\nΗ Βόρεια και η Νότια Κορέα τεχνικά παραμένουν σε πόλεμο μετά την ανακωχή του 1953, που τερμάτισε την τριετή διαμάχη των δύο χωρών.\nΣτο Τόκιο, ο ιάπωνας Πρωθυπουργός Γιοχισίκο Νόντα, συγκάλεσε σύσκεψη των ανώτατων συμβούλων του για να αποφασίσουν ποια θα είναι η αντίδραση της χώρας στο θάνατο του βορειοκορεάτη ηγέτη.\nΤο ειδησεογραφικό πρακτορείο της Κίνας, Ζινχούα, μετέδωσε ότι αξιωματούχοι στο Πεκίνο είναι συγκλονισμένοι από την είδηση του θανάτου του Κιμ Γιόνγκ Ιλ και διαβίβασαν τα συλλυπητήρια τους στο λαό της Βόρειας Κορέας. Η Κίνα θεωρείται ο στενότερος σύμμαχος της Βόρειας Κορέας και εμπορικός της εταίρος.\nΣτο Λονδίνο, ο βρετανός Υπουργός Εξωτερικών Ουίλιαμ Χέιγκ, ανέφερε ότι ο θάνατος του Κιμ Γιόνγκ Ιλ, θα μπορούσε να σημάνει αλλαγή πορείας για τη Βόρεια Κορέα.\nΣτο μεταξύ, χιλιάδες τεθλιμμένοι Βορειοκορεάτες που έκλαιγαν θρηνώντας τον ηγέτη τους Κιμ Γιόνγκ Ιλ, συμμετείχαν σε πορείες στους δρόμους της Πιονγιάνγκ μεταφέροντας λουλούδια. Χιλιάδες κόσμος είχε επίσης συγκεντρωθεί γύρω απ’ το άγαλμα του Κιμ στο κέντρο της Βορειοκορεατικής πρωτεύουσας.\nΤο επίσημο πρακτορείο ειδήσεων της χώρας μετέδωσε ότι η κηδεία του εκλιπόντα ηγέτη θα πραγματοποιηθεί στις 28 Δεκεμβρίου και οι αρχές κήρυξαν 10ήμερη περίοδο πένθους. Επίσης σύμφωνα με το ίδιο πρακτορείο ειδήσεων, η κυβέρνηση της Βόρειας Κορέας δεν θα δεχτεί «ξένες αντιπροσωπείες που θα θελήσουν να εκφράσουν τα συλλυπητήρια τους».\nΠαράλληλα τα κρατικά μέσα ενημέρωσης της Βόρειας Κορέας ζητούν απ’ τους πολίτες της χώρας να παρακολουθούν τον Κιμ Γιόνγκ Ούν, τον νεώτερο γιό του Κιμ Γιόνγκ Ιλ. Το ενδεχόμενο διαδοχής του εκλιπόντα ηγέτη από τον περίπου 28 ετών άπειρο γιό του, πυροδοτεί σειρά εκτιμήσεων για την διαδικασία διαδοχής στην Πιονγκγιάνγκ.


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: Η ΑΜΕΡΙΚΗ ΕΙΣΠΡΑΤΕΙ ΤΟΝ ΕΝΦΙΑ ΤΩΝ ΕΛΛΗΝΩΝ – Η ΓΕΡΜΑΝΙΑ ΕΙΝΑΙ ΑΠΛΩΣ ΠΡΟΤΕΚΤΟΡΑΤΟ ΚΑΙ ΚΑΛΥΨΗ ΤΗΣ ΑΜΕΡΙΚΗΣ ΓΙΑ ΤΙΣ ‘’ΒΡΩΜΙΚΕΣ ΔΟΥΛΕΙΕΣ’’ – ΟΛΕΣ ΟΙ ΑΠΟΔΕΙΞΕΙΣ! ΑΚΟΜΑ ΚΑΙ Η ΑΜΕΡΙΚΗ ΕΙΝΑΙ ΕΤΑΙΡΙΑ ΠΟΥ ΕΛΕΓΧΕΙ ΤΟ ΒΑΤΙΚΑΝΟ!\nανώτερο στρατό από την Γερμανία… κυριολεκτικά! Η Γερμανία λοιπόν αποτελεί το ‘’ΜΑΚΡΥ ΧΕΡΙ’’ της Αμερικής στην Ευρώπη. Την βάζει μπροστά για να κάνει την ‘’βρώμικη δουλειά’’ , όπως η δημιουργία χρέους των χωρών μέσω ευρώ, και στη συνέχεια την προορίζει για ‘’καρπαζοεισπράκτορα’’ στην επικείμενη διάλυση της Ευρώπης που σχεδιάζουν.\nΑΠΟΛΑΥΣΤΕ ΤΟ!!! ΚΑΙ ΜΕ ΛΙΓΑ ΛΟΓΙΑ, ΑΦΟΥ ΟΙ «ΦΟΡΟΛΟΓΙΚΕΣ ΑΡΧΕΣ» ΤΩΝ ΗΠΑ ΕΙΝΑΙ ΠΑΡΑΝΟΜΕΣ, ΠΑΡΑΝΟΜΟΣ ΚΑΤ’ΕΠΕΚΤΑΣΙΝ ΚΙ Ο….ΕΝΦΙΑΣ ΜΑΖΙ ΜΕ ΤΑ ΥΠΟΛΟΙΠΑ ΧΑΡΑΤΣΙΑ ΚΑΙ ΤΟ ΣΥΝΟΛΟ ΤΩΝ…ΜΝΗΜΟΝΙΩΝ, ΜΙΑΣ ΠΙΣΩ ΑΠΟ ΑΥΤΑ ΕΙΝΑΙ ΜΙΑ ΑΛΛΗ ΑΝΩΝΥΜΗ ΕΤΑΙΡΕΙΑ ΠΟΥ ΛΕΓΕΤΑΙ ΤΟ….ΔΝΤ, ΠΟΥ ΔΕΝ ΕΙΝΑΙ ΤΙΠΟΤΕ ΑΛΛΟ ΑΠΟ ΤΟ ΨΕΥΤΟ-ΥΠΟΥΡΓΕΙΟ ΟΙΚΟΝΟΜΙΚΩΝ ΤΩΝ ΗΠΑ (ΠΑΤΗΣΤΕ ΕΔΩ) ΠΟΥ ΑΠΟΤΕΛΕΙ ΤΗΝ ΥΠΑΡΚΤΗ ΔΥΝΑΜΗ ΠΙΣΩ ΑΠΟ ΤΑ ΜΝΗΜΟΝΙΑ ΣΤΗΝ ΕΛΛΑΔΑ….!!!….


Ευχαριστήριο μήνυμα της Κ.Ε.Π.Α. Δήμου Βέροιας. ~ idisi.gr - Ειδήσεις\nΕυχαριστήριο μήνυμα της Κ.Ε.Π.Α. Δήμου Βέροιας.\nΗ κινηματογραφική ομάδα της Κοινωφελούς Επιχείρησης Πολλαπλής Ανάπτυξης (Κ.Ε.Π.Α.) Δήμου Βέροιας βρίσκεται στο στάδιο υλοποίησης της ταινίας μικρού μήκους «Σσστ». Το σενάριό της, με τίτλο «Σσστ», έχει βραβευτεί με έπαινο για πρωτότυπο σενάριο μικρού μήκους από την Ένωση Σεναριογράφων Ελλάδος. Το σενάριο έχει γραφτεί από την Ελπίδα Παναγιωτίδου και την Τίνα Σιδέρη.\nΗ ταινία πραγματεύεται την δύναμη της Σιωπής όταν επιβάλλεται από πρόσωπα ή από συνθήκες, πατώντας στον φόβο, την αγάπη, την ανάγκη για ασφάλεια, το ένστικτο επιβίωσης, αλλά και και στον εφησυχασμό σε συνθήκες φαινομενικής ευμάρειας. Πόση δύναμη μπορεί να κρύβει η επιβολή της σιωπής; Ποια είναι τα όριά της;\nΗ ταινία μικρού μήκους «Σσσστ» ταξιδεύει μέσα στο χρόνο, με σταθμούς σε σημεία - καμπές της Ελληνικής ιστορίας και με όχημα την προσπάθεια μιας μητέρας να σταματήσει το κλάμα του παιδιού της. Καταλήγει στο παρόν, όπου οι ρόλοι αντιστρέφονται. Το παιδί πλέον προσπαθεί να επιβάλει τη σιωπή.\nΗ κινηματογραφική μας ομάδα, με εισηγητή το Νίκο Καλλαρά – σκηνοθέτης κινηματογράφου, τη Δευτέρα 14 Μαρτίου 2016 ολοκλήρωσε τα γυρίσματα της ταινίας με πολλή εργασία και μεράκι.\nΘέλουμε να ευχαριστήσουμε όλους όσους μας βοήθησαν και στήριξαν με αγάπη αυτό το φιλόδοξο εγχείρημα.\n“Συστήματα ήχου- Ήχος και Φως – Ζορμπάς”\n“ Καλλυντικά Γαϊτανίδης”\n“ 12 Γράδα restaurant/wine bar”\n“Κατάστημα Ενδυμάτων Nicol - Μπασδεκόπουλος Νικόλαος”\n“ Κατάστημα Ανδρικών Ενδυμάτων Ascot”\n“ Καφέ Μπρίκι- Μιχάλης Νοταρίδης”\n“ Καφέ Τσαγκαράδικο”\n“ Αρτοποιείο Φραντζής – Δημοσθένης Φραντζής”\n“ Φούρνος Χονδραντώνη Άννα”\n“ Petrogaz – Κέντρο Υγραερίου Βέροιας”\n“ Carrefour Express”\n“ Τερζίδης Στάθης Ιδρυτής του Λαογραφικού Μουσείου Αρσενίου Σκύδρας”\nΈνα μεγάλο ευχαριστώ στους ηθοποιούς μας: Πόπη Σαβρανίδου, Μιχάλη Πάρτη, Θοδωρή Αμοιρίδη, Μαίρη Μεγγιάνη, Δέσποινα Παπαγιαννούλη, Νίκη Ιωαννίδου, Αρετή Τσίλκα, Φαίδρα Σαμούκα, Νίκο Κουρουζίδη, Νίκο Μουρτζίλα και Σαββαίδη Γιάννη.\nΤέλος ευχαριστούμε για τον άψογο επαγγελματισμό τους εξωτερικούς μας συνεργάτες Νίκο Βούλγαρη- Διευθυντής Φωτογραφίας, Αντώνη Στεφανόπουλο-Ηλεκτρολόγος, Τόλη Οικονόμου- Ηχολήπτης, Κική Κηρυττοπούλου – Σκηνογράφος και Ενδυματολόγος, Ντία Εμμανουηλίδου - Βοηθός Σκηνογράφου και Βοηθός Ενδυματολόγου, Φανή Φλώρου- Μακιγιέζ. Χάρη Κουρουζίδη -Φωτογράφος Πλατώ και Κοσμά Παπαχρήστου- Γενικών Καθηκόντων.\nΟι μαθητές της κινηματογραφικής ομάδας:


Τα Βιβλία που Διάβασα Μέσα στο 2016\nΑυτά είναι τα λογοτεχνικά βιβλία που διάβασα την χρονιά που μας πέρασε. Δε νομίζω να ξεχνάω κανένα.\nΓενικά, παρατηρώ ότι βρήκα περισσότερους πιο παλιούς συγγραφείς που μου άρεσαν παρά σύγχρονους. Ίσως να φταίει η οικονομική κρίση, ίσως να φταίει το όλο αλαλούμ που συμβαίνει στην κοινωνία, ίσως να φταίει μια γενική υποβάθμιση της λογοτεχνίας που επικρατεί, ή ίσως απλά να ήθελα κάτι το διαφορετικό φέτος.\nτου Scott Lynch\nΑυτή είναι η συνέχεια του The Lies of Locke Lamora, που είχα διαβάσει την προηγούμενη χρονιά. Το κάθε βιβλίο είναι μια ξεχωριστή ιστορία, και έχει και τρίτο βιβλίο και επόμενα... Το Red Seas Under Red Skies, στην αρχή, ήταν καλό. Είχε τα παράξενα, έξυπνα κόλπα του Locke Lamora και τις εμβόλιμες αναδρομές στο παρελθόν, και ένα πολύ πονηρό και επικίνδυνο σκηνικό. Μετά, όμως, εξελίσσεται σε ναυτική περιπέτεια, ουσιαστικά· και ο συγγραφέας έχει όντως μελετήσει το θέμα, όπως φαίνεται (πολλές ναυτικές ορολογίες και τα λοιπά), αλλά η ιστορία δεν είναι και τόσο ενδιαφέρουσα. Οι πειρατές είναι καλοφτιαγμένοι, και η αρχιπειρατίνα επίσης, όμως δεν υπάρχει έξυπνη πλοκή – καμία σχέση με τις ευφυείς μηχανορραφίες που είδαμε στο The Lies of Locke Lamora. Και το ρομαντικό ειδύλλιο του φίλου του Locke με την υπαρχηγό της αρχιπειρατινάς ήταν μάλλον κιτς. Επιπλέον, ούτε η διαρκής αυτολύπηση του Locke ήταν πολύ ελκυστική. Ψιλοαπογοητεύτηκα. Ευτυχώς, το τελευταίο τρίτο του βιβλίου είναι καλό: είναι σχεδόν τόσο καλό όσο το The Lies of Locke Lamora. Έχω και το επόμενο βιβλίο αυτής της σειράς στα υπόψη, αλλά δεν ξέρω κατά πόσο βιάζομαι αυτή τη στιγμή να το διαβάσω. Πάντως, σίγουρα θα διαβαστεί. Και ελπίζω να είναι περισσότερο σαν το πρώτο παρά σαν το δεύτερο.\nThe Quest Of The DNA Cowboys, Synaptic Manhunt, The Neural Atrocity, Last Stand Of The DNA Cowboys\nτου Mick Farren\nΓι’αυτή τη σειρά έχω ήδη γράψει εκτενώς· εδώ δεν έχω κάτι άλλο να πω. Συνοπτικά, ωραίες ιδέες και μέτριο γράψιμο στην αρχή το οποίο βελτιώνεται. Το τελευταίο βιβλίο, αν και πιο καλογραμμένο από τα άλλα, και να μην το διαβάσεις δεν χάνεις τίποτα.\nτου Keith Baker\nΤο τρίτο βιβλίο της τριλογίας The Dreaming Dark. Καλογραμμένο και ευφάνταστο, και δίνει μια ικανοποιητική κατάληξη στην ιστορία που ξεκίνησε με το The City of Towers, αν και κάποια πράγματα πλησιάζουν να είναι από μηχανής θεοί. Ευτυχώς όμως τίποτα δεν μου χτύπησε άσχημα. Η τριλογία αφήνει αρκετά ερωτηματικά αναπάντητα στο τέλος – όχι βασικά πράγματα· λεπτομέρειες – αλλά αυτό νομίζω πως είναι μέρος της όλης μαγείας της. Τα βιβλία του The Dreaming Dark είναι από τα λίγα καλά που μπορείς να βρεις γραμμένα σε κόσμους D&D.\nτης Philippa Ballantine\nΑυτό το βιβλίο παρουσιάζει έναν κόσμο που είναι αρκετά δημιουργικά φτιαγμένος, αν και όχι κάτι το αξιομνημόνευτο. Το ίδιο ισχύει και για τους χαρακτήρες. Σε όλα φαίνεται να λείπει μια τέταρτη διάσταση και λίγη περισσότερη ζωντάνια. Η πλοκή είναι σε παρόμοιο επίπεδο. Συνολικά, είναι μέτριο. Το τέλος του είναι κακό, πολύ ξαφνικό και γεμάτο από μηχανής θεούς για να δημιουργηθεί ένταση. Είναι ένα βιβλίο που ούτε θα πρότεινα ούτε δεν θα πρότεινα.\nΤο The Narrator είναι γραμμένο σε πρώτο πρόσωπο και πασχίζει να είναι περίεργο και λογοτεχνικό, σχεδόν σε μια κατάσταση αυτόματης γραφής, αν και όχι τελείως. Ο κόσμος που παρουσιάζει είναι ευφάνταστος και ξεφεύγει από πολλά στερεότυπα της φανταστικής λογοτεχνίας, πράγμα που είναι θετικό και με άφησε ικανοποιημένο. Η δομή των προτάσεων είναι ιδιότυπη, αλλού περισσότερο, αλλού λιγότερο: και αυτό, αν δεν κάνω λάθος, γίνεται εσκεμμένα από τον συγγραφέα. Για παράδειγμα, μέσα σε μάχες, αρχίζει να γράφει χωρίς σημεία στίξης για να δώσει τη χαοτική αίσθηση της πολεμικής σύγκρουσης, υποθέτω. Αναλόγως την αισθητική του καθενός, μπορεί αυτό να του αρέσει ή όχι. Εγώ το βρήκα ενδιαφέρον. Αυτό δεν είναι το μόνο παράξενο της γραφής του The Narrator: πολλά κομμάτια είναι αξιοσημείωτα δυσνόητα, πράγμα που δεν ξέρω αν θα χαρακτήριζα θετικό, αρνητικό, ή ενδιαφέρον, πάντως κι αυτό μοιάζει εσκεμμένο από τον συγγραφέα. Γενικά, με άφησε με καλές εντυπώσεις. Αυτές που σου αφήνει ένα τολμηρό, πειραματικό βιβλίο που σε κεντρίζει, όχι μόνο με τις παραδοξότητες που παρουσιάζει μέσα στην ιστορία που αφηγείται, αλλά και με τον τρόπο που είναι γραμμένο.\nτου John R. Fultz\nΟ Fultz προσπαθεί να γράψει κάτι ανάλογο του «μεγαλειώδους» ύφους των παλιών συγγραφέων ηρωικής και σκοτεινής φαντασίας, όπως R. E. Howard, Clark Ashton Smith, και λοιπούς. Το επιχειρεί, κυρίως, με φανταχτερές λέξεις – σαν, στα ελληνικά, αντί να πούμε «αιματοβαμμένο σπαθί», να λέγαμε «αιμοστάλακτο ξίφος». Αυτό δεν είναι άσχημο αλλά δεν είναι εκείνο ακριβώς που έκαναν οι παλιοί συγγραφείς. Δεν χρησιμοποιούσαν μόνο πιο φανταχτερές και μεγαλειώδεις λέξεις· η ίδια η δομή των προτάσεών τους ήταν αλλιώς. Και η δομή των προτάσεων του John R. Fultz δεν θυμίζει τη δική τους δομή. Ωστόσο, οφείλω να παραδεχτώ ότι το ύφος του είναι μια ευχάριστη αλλαγή στο γενικώς ισοπεδωμένο ύφος που έχει επικρατήσει στη σύγχρονη ηρωική και επική φαντασία. Στην αρχή του βιβλίου, μάλιστα, κατάφερε όντως να μου φέρει στο μυαλό τις ιστορίες του Clark Ashton Smith, και ενθουσιάστηκα.\nΔυστυχώς, ο ενθουσιασμός μου δεν κράτησε για πολύ. Το βιβλίο είναι καλό αν θέλεις να διαβάσεις μια απλή ιστορία ηρωικής/επικής φαντασίας με ήρωες που είναι πολύ ηρωικοί και κακούς που είναι πολύ κακοί. Οι ήρωες είναι όλοι γενναίοι πολεμιστές που τους αρέσει η μάχη – εκτός από έναν που είναι βιβλιοφάγος και έναν άλλο που θέλει να γίνει γενναίος πολεμιστής. Οι κακοί κυριολεκτικά πίνουν αίμα άλλων ανθρώπων και είναι μάγοι με εξωφρενικά μεγάλες δυνάμεις. Δεν υπάρχει και πολύς χώρος για τίποτα ενδιάμεσο σ’αυτό το βιβλίο. Ως εκ τούτου, οι χαρακτήρες είναι λιγάκι μονοδιάστατοι.\nΗ χρήση της μαγείας είναι δημιουργική, αλλά δεν φαίνεται να υπάρχουν όρια. Είναι μια τελείως ονειρική κατάσταση. Οι μάγοι – και οι καλοί και οι κακοί μάγοι – είναι θεοί σχεδόν. Μάλιστα, δεν μπορείς να καταλάβεις γιατί χρειάζεται να έχουν στρατούς, αφού φαίνεται να μπορούν από μόνοι τους να καταστρέψουν ολόκληρες πόλεις! Ωστόσο, βλέπουμε πολλούς στρατούς και κάμποσες μάχες μέσα στο βιβλίο.\nΌλα αυτά δεν σημαίνουν ότι κατακρίνω το Seven Princes. Είχε και κάποια πράγματα που θεώρησα ενδιαφέροντα – όπως η υπόθεση με τους γίγαντες στον βορρά (αρκετά έξυπνη) και κάποια από τα παράξενα ξόρκια που έκαναν οι μάγοι (τελείως σουρεαλιστικά!). Όμως είναι, κατά βάση, μια απλή ιστορία με γενναίους ήρωες-πολεμιστές και μοχθηρούς μάγους-δαίμονες. Συνήθως θέλω κάτι πιο περίπλοκο από ένα βιβλίο φαντασίας.\nτου Luigi Malerba\nΑυτό το μυθιστόρημα περιγράφει κάποιες ραδιουργίες στο Βυζάντιο. Μου άρεσε η όλη κατάσταση, και ο τρόπος γραφής σού δίνει μια ονειρική, υπερρεαλιστική αίσθηση, αν και ορισμένα πράγματα με ενόχλησαν. Είναι γραμμένο σε τόσο εξωφρενικά ανοιχτή οπτική γωνία τρίτου προσώπου – απόλυτος παντογνώστης – που ακόμα κι εμένα, που μου αρέσει η ανοιχτή οπτική γωνία, κάπου με ξένισε. Ήταν σαν πολλά σημεία της ιστορίας να περνούσαν βιαστικά χωρίς να τους δίνεται η απαραίτητη βαρύτητα, ενώ άλλου ο συγγραφέας παρέθετε πληροφορίες μάλλον απότομα και κοφτά, οι οποίες, όμως, θα έπρεπε να είχαν εμφανιστεί πιο αργά, πιο σταδιακά, γιατί ήταν βασικές αποκαλύψεις, όχι παράπλευρες αναφορές! Παρ’όλ’ αυτά, η εντύπωση που μου έμεινε από το βιβλίο είναι καλή. Θα το πρότεινα οπωσδήποτε.\nτου Peter O'Donnell\nΤο τρίτο βιβλίο με τη Modesty Blaise, τη θρυλική κατάσκοπο. Εδώ ο κύριος O'Donnell νομίζω πως ευλογεί λιγότερο τα μακριά γένια των χαρακτήρων του στην αρχή του μυθιστορήματος (σε αντίθεση με ό,τι κάνει στα δύο προηγούμενα) και προσθέτει και υπερφυσικά στοιχεία στην αφήγηση. Πρόκειται για μια συναρπαστική περιπέτεια με κατασκόπους, ακραία επικίνδυνες καταστάσεις, έμπειρους και δυνατούς ήρωες, και παράδοξα στοιχεία μαντείας και πρόβλεψης. Η γραφή είναι η συνηθισμένη για ένα θρίλερ αυτού του είδους – ούτε κακή ούτε τίποτα το ιδιαίτερο.\nτου Robert B. Kelly\nΠαλιά, η TSR, η θρυλική εταιρία που έκανε γνωστό παγκοσμίως το Dungeons & Dragons, είχε κυκλοφορήσει και κάποια μυθιστορήματα που δεν σχετίζονταν με κόσμους του D&D. Το The Cloud People είναι ένα από αυτά. Ένα παλιό αντίτυπό του έτυχε να βρεθεί στα χέρια μου και, κοιτάζοντάς το, σκέφτηκα: Λες να είναι τίποτα της προκοπής; Για να δούμε. Μοιάζει ενδιαφέρον. Και όντως ήταν ενδιαφέρον. Η γραφή είναι μέτρια, αλλά είναι αξιοθαύμαστο το πώς ο συγγραφέας καταφέρνει να χωρέσει όλη αυτή την ιστορία και όλες αυτές τις πληροφορίες για τον κόσμο του μέσα σε τόσο λίγες σελίδες. Για να είμαι ειλικρινής, σχεδόν τα πάντα τα βρήκα πολύ αξιοσημείωτα σ’αυτό το βιβλίο. Ο αιωρούμενος κόσμος είναι δημιουργικός και πρωτότυπος, και έχει πλάκα. Ίσως κάποια στοιχεία να ξενίζουν στην αρχή, αλλά σιγά-σιγά καταλαβαίνεις τι γίνεται και πώς. Για παράδειγμα, δεν υπάρχουν μέταλλα στον κόσμο αλλά αναφέρονται σπαθιά και τόξα! Μετά, όμως, συνειδητοποιείς ότι είναι φτιαγμένα από πέτρα. Η πλοκή είναι έξυπνη, και κάθε κεφάλαιο έχει το δικό του ενδιαφέρον – πράγμα που πάντα εκτιμώ. Δεν υπάρχει χαμένος χώρος σ’αυτό το βιβλίο, ούτε βαρετές ιδέες. Οι χαρακτήρες δεν είναι τίποτα το φοβερά καλοφτιαγμένο αλλά ούτε και χάλια είναι. Είναι οι χαρακτήρες που χρειάζεσαι για μια περιπέτεια. Από την αρχή μέχρι το τέλος, το The Cloud People με κράτησε κολλημένο. Δε θα περίμενα ποτέ η TSR να είχε κυκλοφορήσει κάτι τέτοιο.\nτου Max Gladstone\nΞεκίνησα να διαβάζω το Three Parts Dead επειδή, απ’όσα είχα ακούσει, νόμιζα ότι θα ήταν πιθανώς κάτι τολμηρό και πρωτοποριακό. Δυστυχώς, κατά τη γνώμη μου τουλάχιστον, δεν είναι. Το προσπαθεί ίσως, αλλά δεν είναι. Ντύνει έναν μεσαιωνικό κόσμο με μοντέρνα ρούχα, όμως εξακολουθεί να είναι ένας τυπικός μεσαιωνικός κόσμος κάτω από το ασυνήθιστο κοστούμι. Για παράδειγμα, έχει μάγους που βάζουν μαγικές σφραγίδες σε συμβόλαια, ή μπορεί μια μάγισσα να φορά ταγέρ και ένας άλλος μάγος να είναι δικηγόρος της τάδε εταιρείας. Ωστόσο, οι πάντες εξακολουθούν να χτυπιούνται με σπαθιά και βέλη, τηλεπικοινωνίες δεν υπάρχουν, και ούτε τίποτε άλλο το μοντέρνο. Επίσης, οι μάγοι δεν είναι «μάγοι», είναι Craftsmen (και Craftswomen), αλλά ουσιαστικά είναι οι κλασικοί μάγοι που κάνουν τα πάντα: απ’το να πετάνε μέχρι να εκτοξεύουν φωτιές. Μπορεί όλα αυτά να περιγράφονται λίγο πιο ποιητικά απ’ό,τι συνήθως, όμως είναι τα ίδια. Αυτό δεν σημαίνει πως πιστεύω ότι δεν υπάρχουν και κάποιες όμορφες ιδέες μέσα στο βιβλίο. Υπάρχουν. Αλλά, για εμένα, δεν ήταν αρκετές για να το σώσουν από όλα τα υπόλοιπα. Εκτός των άλλων, έχει και βαμπίρια, που είναι, ξέρεις, κάπως cool να σε δαγκώνουν... Τέλος πάντων, δεν ήταν κάτι που ανταποκρίνεται στα δικά μου γούστα. Η πλοκή είναι, κατά βάση, ένα μυστήριο, και τελειώνει όπως τα περισσότερα μυστήρια: όταν όλοι συγκεντρώνονται σ’ένα μέρος και ο ντετέκτιβ αποκαλύπτει τον δολοφόνο. Ο νεκρός είναι ένας θεός. (Βλέπετε πώς σας τράβηξα το ενδιαφέρον τώρα; Βαρύγδουπο, ε; Αλλά οι βαρύγδουπες φράσεις δεν φτάνουν για να κάνουν ένα καλό βιβλίο.)\nτου Brian Aldiss\nΤο Greybeard είναι ένα οικολογικό θρίλερ. Η Γη έχει καταστραφεί από έναν ιό και οι επιζώντες προσπαθούν να επιβιώσουν σ’έναν κόσμο που έχει αλλάξει και αγριέψει. Στην αρχή, ήμουν στα όρια να πω ότι δεν θα μου άρεσε, αλλά επέμεινα, κυρίως επειδή λατρεύω τη Helliconia του Brian Aldiss, και τελικά δεν απογοητευτικά. Είναι όντως καλό γι’αυτό που είναι. Θέτει αρκετά ερωτήματα για την οικολογία και για την κοινωνία, χωρίς να γίνεται κουραστικό και χωρίς να κάνει κήρυγμα. Ούτε είναι ένα από εκείνα τα βιβλία με στερεοτυπική πλοκή τύπου ένα-δύο-τρία-μπουουουουμ. Είναι, περισσότερο, ένα ταξίδι. Και μ’αρέσουν τα ταξίδια σε παράξενους τόπους. Επίσης, έχει πολλές αναδρομές στο παρελθόν, κεφάλαιο παρά κεφάλαιο· και έχουν από μόνες τους ενδιαφέρον: είναι σαν παράλληλες ιστορίες. Θυμίζει λιγάκι την τηλεοπτικά σειρά LOST από αυτή την άποψη. Προτείνεται ανεπιφύλακτα, αν είναι της αρεσκείας σου όσο αναφέρω.\nτου Keith Roberts\nΔύσκολο να περιγράψω τι είναι αυτό το βιβλίο με λίγα λόγια. Μπορείς να πεις ότι είναι ένα μυθιστόρημα εναλλακτικής ιστορίας, σε μια Αγγλία με πελώρια ατμοκίνητα οχήματα, πύργους σηματοδότησης μεγάλων αποστάσεων, και (μη-Τολκινοειδή) ξωτικά – αλλά δεν είναι steampunk (δεν νομίζω, τουλάχιστον· δεν έχω ασχοληθεί και τόσο με steampunk). Όμως, αν το περιγράψω έτσι, το αδικώ τελείως. Κάθε κεφάλαιο αυτού του βιβλίου είναι σαν μια ξεχωριστή ιστορία, αλλά σχετίζεται με τα άλλα κεφάλαια με διάφορους μη-γραμμικούς τρόπους – για παράδειγμα, ως υπόβαθρο ή ως παράπλευρη εξήγηση. Η ίδια η γραφή είναι σε άλλα σημεία απλή και ξεκάθαρη, σε άλλα ψυχεδελική και παραληρηματική. Και παντού έχεις την αίσθηση ότι απλώνεται ένα ανεξήγητο – ανείπωτο και ακατανόητο, ίσως – μυστήριο. Το τέλος είναι εξίσου μυστηριώδες και παράξενο. Το λάτρεψα αυτό το βιβλίο. Καμία σχέση με οποιοδήποτε άλλο μυθιστόρημα φαντασίας μπορεί να έχεις διαβάσει.\nτου Samuel R. Delany\nΤο Nova είναι ένα βιβλίο ατίθασο και περίεργο. Είναι επιστημονική φαντασία που δεν προσκολλείται στις επιστημονικές αρλούμπες αλλά φτάνει ακόμα και να μιλά για το Ταρό! Η γραφή είναι οριακά πειραματική – δεν είναι η στερεοτυπική που περιμένεις ότι θα δεις. Ο Delany φαίνεται σε πολλά σημεία να προσπαθεί απλώς να δώσει μια αίσθηση με κοφτές λέξεις και τίποτα περισσότερο, αφήνοντας το μυαλό σου να συμπληρώσει τα κενά. Οι χαρακτήρες είναι πολλοί και ποικιλόμορφοι, και θα ήθελα να διαβάσω περισσότερα για όλους τους. Δυστυχώς, σε κάποιους η αφήγηση δεν εστιάζεται σχεδόν καθόλου. Είναι, αναμφίβολα, ένα αντισυμβατικό βιβλίο – από αυτά, δηλαδή, που συνήθως μου αρέσουν. Το βασικότερό μου παράπονο είναι ότι δεν ήταν μεγαλύτερο. Μπορούσε να γράψει τόσα ακόμα πράγματα και για το φανταστικό του σύμπαν και για τους χαρακτήρες...\nΚάποιες αναφορές, επίσης, μου φάνηκαν περίεργες. Υποτίθεται ότι το Nova διαδραματίζεται στο βαθύ μέλλον – 3000-κάτι, αν θυμάμαι καλά – αλλά η Γη υπάρχει ακόμα, και ένας χαρακτήρας την έχει επισκεφτεί και έχει τύχει, μάλιστα, να πάει στο Μοναστηράκι. Ναι, αυτό στην Αθήνα. Το οποίο Μοναστηράκι περιγράφεται σαν να βγήκε από την εποχή του '60 – δηλαδή, όταν ο Delany μάλλον επισκέφτηκε ο ίδιος το Μοναστηράκι της Αθήνας. Αλλά αποκλείεται να ήταν έτσι μέχρι το 3000! Επίσης, η χρήση της λέξης μαλάκα είναι αστεία για έναν Έλληνα που τη διαβάζει. Χρησιμοποιείται σαν fuck. Καμία σχέση με το πώς χρησιμοποιούμε το μαλάκα. Αυτά δεν τα αναφέρω ως κατάκριση για το βιβλίο· απλά ως αξιοπερίεργα. Δεν μπορεί ένας ξένος συγγραφέας να ξέρει τόσο καλά τη δική μας ελληνοφρένεια.\nManhounds of Antares, Arena of Antares, Fliers of Antares\nτου Alan Burt Akers\nΈχω ήδη γράψει για τα πρώτα πέντε βιβλία με τον Dray Prescot. Αυτά είναι τα επόμενα τρία, και είναι αξιοσημείωτα καλύτερα. Πολλές από τις σάχλες των πρώτων πέντε είναι ή μειωμένες στο ελάχιστο ή εξαφανισμένες. Τώρα, δεν πέφτουν όλες οι πριγκίπισσες και οι αρχηγίνες κατευθείαν στα πόδια του Dray Prescot με τελείως αστείους τρόπους. Και ο Dray Prescot, παρότι εξακολουθεί να είναι ένας πολύ ισχυρός υπερήρωας, έχει να αντιμετωπίσει πράγματα που δεν έχουν άμεση σχέση με τις ικανότητές του στη μάχη. Πρέπει ή να πάρει τις σωστές αποφάσεις, ή να λύσει μυστήρια με τους σωστούς τρόπους, ή να σκεφτεί, πολύ απλά, κάτι έξυπνο για να ξεπεράσει μια δυσκολία. Κάποιες φορές δεν τα καταφέρνει καθόλου καλά, και συναντά ακόμα και αντιπάλους που δεν μπορεί εύκολα να νικήσει σε μονομαχία! Ο φανταστικός κόσμος των βιβλίων εξελίσσεται πολύ ευφάνταστα και δημιουργικά – γίνεται από εφιαλτικός μέχρι αστείος (με την καλή έννοια). Μέσα σ’αυτά τα τρία μικρά βιβλιαράκια υπάρχουν δεκάδες συμπλοκές, πλοκές, μηχανορραφίες, εξεγέρσεις, πόλεμοι, περιπέτειες, μυστήρια, παράξενα πλάσματα, ήθη και έθιμα. Μπορείς άνετα να παραβλέψεις τα τρωτά σημεία του Dray Prescot (τα οποία, ούτως ή άλλως, εδώ είναι λιγότερα) και να απολαύσεις τη βόλτα. Έχω κολλήσει.\nτου Tom Maddox\nΤο Halo είναι, σύμφωνα με κάποιους, το πρώτο βιβλίο cyberpunk. Ναι, πριν από το Neuromancer του Gibson. Περιλαμβάνει ιδέες όπως εικονική πραγματικότητα, τεχνητές νοημοσύνες που διοικούν σαν θεοί ολόκληρους κόσμους στο διάστημα, ρομπότ, και ψυχεδελικές ουσίες. Η πλοκή του δεν είναι η τυπική πλοκή ενός περιπετειώδους βιβλίου. Κυρίως το Halo προσπαθεί να μεταδώσει κάποιες ιδέες και νοοτροπίες για τη ζωή και την τεχνολογία. Δεν κάνει κατήχηση, ούτε είναι βαρετό· απλώς δεν έχει τη συνηθισμένη περιπετειώδη πλοκή. Η γραφή δεν είναι κακή, αλλά κάπου-κάπου είναι επαναληπτική. Για παράδειγμα, μέσα σε πολλούς διαλόγους, αντί να αφήσει να εννοηθεί το «είπε ο τάδε», το γράφει συνέχεια και χτυπάει σαν καμπάνα μες στο μυαλό σου. Αυτό ήταν και το πιο τρωτό σημείο στο γράψιμο του Halo. Γενικά, μου άρεσε για τις ιδέες του. Είχαν ενδιαφέρον. Δεν μου άρεσε και τόσο ως ιστορία. Δεν είναι περιπέτεια ακριβώς· είναι απλά ένα σημαντικό επεισόδιο σ’έναν πιθανό κόσμο του μέλλοντος. Αλλά δεν νομίζω πως σκοπός του βιβλίου ήταν να είναι περιπέτεια, ούτως ή άλλως.\nτου David Weber\nΞεκίνησα αυτό το μυθιστόρημα δοκιμαστικά, γιατί γενικά δεν μ’αρέσει η μιλιταριστική επιστημονική φαντασία, και ο David Weber αυτό είναι το είδος που γράφει. Στην αρχή δεν είχα καταλάβει ότι το A Mighty Fortress είναι το τέταρτο (αν δεν κάνω λάθος) βιβλίο κάποιας σειράς. Και ούτε διαβάζοντας το κατάλαβα. Πράγμα που δεν το θεωρώ θετικό. Είναι παραφουσκωμένο με πληροφορίες για τον φανταστικό κόσμο του οι οποίες αραδιάζονται με άκομψο τρόπο. Οι χαρακτήρες κάνουν αφύσικα πολλές σκέψεις μες στη μέση σκηνών δράσης ή διαλόγου. Σταματά ο διάλογος για πολλές παραγράφους και παρατίθενται σκέψεις και αναμνήσεις που δεν μπορείς να πιστέψεις ότι θα περνούσαν ποτέ από το μυαλό του χαρακτήρα εκείνη τη στιγμή προτού αρθρώσει την επόμενη σειρά διαλόγου. Ο ίδιος ο διάλογος είναι επίσης κακός. Μοιάζει να είναι γραμμένος περισσότερο για να μεταδώσει στον αναγνώστη πληροφορίες (ξανά) για τον κόσμο παρά για να επικοινωνήσουν οι χαρακτήρες του βιβλίου με ρεαλιστικό τρόπο για τα δεδομένα της ιστορίας. Και η γραφή δεν είναι καλύτερη. Προτάσεις με κυκλικά νοήματα και συνεχώς επαναλαμβανόμενες επιρρηματικές φράσεις που ενοχλούν στο μάτι και στο μυαλό.\nΟ κόσμος που παρουσιάζει δεν είναι υπερεξελιγμένος – είναι κάτι σαν βικτωριανή Αγγλία, απ’ό,τι κατάλαβα ώς εκεί που διάβασα – αλλά υποτίθεται πως οι άνθρωποι έχουν φτάσει σε αυτό τον πλανήτη μέσα σε μεγάλα διαστημόπλοια πριν από χρόνια. Ένας, μάλιστα, ονομάζεται Merlin και έχει τόσο προηγμένη τεχνολογία που μοιάζει με μαγεία στους κατοίκους του πλανήτη. Επίσης, ξέρει κάποια Nimue. Ναι, μάλλον δεν είναι τυχαία αυτά τα ονόματα, αν και δεν πρέπει να υπάρχει καμια σχέση με τον Merlin των Μύθων του Αρθούρου... Γενικά, τέτοια σκηνικά δεν με συγκινούν ως αναγνώστη.\nΔιάβασα περίπου το ένα δέκατο του βιβλίου (το οποίο είναι αρκετά μεγάλο) προτού το σταματήσω, για να μην πω ότι το σταμάτησα νωρίς. Πραγματικά, δεν μπορούσα να διαβάσω άλλο.\nτου D. Moonfire\nΤο Sand and Blood αρχικά μού κέντρισε το ενδιαφέρον με τον κόσμο που παρουσιάζει – μια έρημος με παράξενες φυλές και παράξενα πλάσματα. Από την αρχή φαινόταν ότι, μάλλον, θα είναι μια ιστορία ενηλικίωσης – οι οποίες σπάνια μού αρέσουν – αλλά τα υπόλοιπα στοιχεία υπερκάλυπταν το γεγονός ότι το βιβλίο επικεντρώνεται σ’έναν ανήλικο, αδύναμο ήρωα. Και αυτό συνεχίζεται ώς τη μέση περίπου του βιβλίου. Από κει και πέρα, είναι ξεκάθαρα μια ιστορία ενηλικίωσης με έναν αδύναμο ήρωα που δεν είναι καλός σε τίποτα και όλο κατηγορεί τον εαυτό του. Δεν με ενθουσιάζουν αυτού του είδους οι ιστορίες, αν και ξέρω πως κάποιοι θεωρούν ότι έτσι ταυτίζεται ο αναγνώστης με τον πρωταγωνιστή ή τον συμπαθεί περισσότερο. Μάλλον εγώ δεν είμαι σαν αυτούς τους αναγνώστες. Αν, ωστόσο, είσαι σαν αυτούς τους αναγνώστες, ίσως να σου αρέσει το Sand and Blood. Είναι καλό για το είδος του. Και στο Smashwords πρέπει ακόμα να μπορείς να το κατεβάσεις δωρεάν.\nτου Aleister Crowley\nΑυτό το βιβλίο περιέχει διηγήματα του γνωστού μυστικιστή Aleister Crowley, πολλά από τα οποία ήταν, κατά κύριο λόγο, άγνωστα ώς τώρα. Δεν τα έχω διαβάσει όλα ακόμα· έχω διαβάσει περίπου το μισό βιβλίο. Δεν το άφησα επειδή δεν μου άρεσε, απλώς έτυχε να έχω άλλα πράγματα που ήθελα περισσότερο να διαβάσω. Οι ιστορίες που διάβασα, στις πρώτες 300-κάτι σελίδες, είναι διαφόρων ειδών, και αυτό το θεωρώ καλό. Είναι κάποιες που αν δεν έχεις ασχοληθεί καθόλου με μυστικισμό δεν πρόκειται να καταλάβεις τίποτα – μοιάζουν αλληγορικές με τελείως ακατανόητο τρόπο. Είναι κάποιες που θα μπορούσες να τις χαρακτηρίσεις παράδοξες ιστορίες μυστηρίου. Είναι κάποιες καθαρά υπερφυσικές, με δυνάμεις του μυαλού και παρόμοια πράγματα. Και είναι και κάποιες που φαίνεται να εξερευνούν ασυνήθιστες ψυχολογικές καταστάσεις. Ο βικτωριανός τρόπος γραφής ξενίζει σχεδόν σε όλα τα κείμενα του The Drug & Other Stories, αλλά διαβάζονται αρκετά άνετα. Οι εντυπώσεις μου ήταν καλές.